Austrija za davanje datuma Srbiji – Nadlanu.com\nAustrija za davanje datuma Srbiji\nObjavljeno 18. juna 2013. / 14:08:23\nAustrija se zalaže da se Srbiji u junu odredi tačan datum za otvaranje pristupnih pregovora, najkasnije u januaru 2014. izjavio je Mihael Špindeleger.\n“Mislim da je Srbija pokazala jasnu posvećenost evropskom putu tokom poslednjih nekoliko godina, a sada je napravila odlučne korake tako što je postigla ne samo prvi sporazum i ne samo s Kosovom već i pismeni sporazum o njegovoj primeni”, rekao je vicepremijer Austrije u intervjuu “Blicu”.\nŠpindeleger je ocenio da su koraci koje je srpska vlada napravila uistinu istorijski, tako da bi davanje datuma za početak pregovora trebalo da bude sledeći korak.\n“Dobijanje jasnog pozitivnog signala biće važan podstrek za Srbiju da nastavi energično sa složenim preostalim reformama, da rešava strukturalne probleme u ekonomiji i da omogući evropsku budućnost svih zemalja u regionu, uključujući Kosovo”, kazao je on.\nTo će neizbežno značiti još zahteva i uslova kako se Srbija bude kretala ka članstvu u EU, rekao je oni dodao – “mi smo spremni da započnemo pregovore”.\nOn je kazao da “glavni argumenti” za dobijanje datuma treba da budu jasni – implementacija sporazuma s Prištinom, dodavši da je zadovoljan time što su oficiri za vezu počeli s radom u Beogradu i Prištini.\nIstakavši da je susret predsednika Vlade Srbije Ivice Dačića i kosovskog premijera Hšima Tačija istorijski, on je pohvalio njihov susret prošlog vikenda u Getvigu u Austriji, navodeći da je to još jedan dokaz o normalizaciji i stabilizaciji odnosa Beograda i Prištine.\nKopf: Mnogo toga učinjeno\nAustrija je svesna da je datum za početak pregovora sa EU značajan za Srbiju i zato će, imajući u vidu da je mnogo toga učinjeno, tražiti da se donese pozitivna odluka, izjavio je danas šef poslaničke grupe austrijske Narodne partije Karlhajnc Kopf.\nU razgovoru sa predsednikom Skupštine Srbije Nebojšom Stefanovićem, Kopf je istkao da Austrija želi da bude prijatelj Srbije i da promoviše interese Srbije u EU.\nKopf je konstatovao da je srpska vlada donela neke nepopularne mere i teške odluke, ali da njena popularnost raste, jer je postavila značajan cilj, saopšteno je iz republičkog parlamenta.\nStefanović se zahvalio na podršci Austrije za dobijanje datuma za početak pregovora sa EU, dodajući da su vlada i parlament pokazali spremnost da zadovolje kriterijume da bi taj proces bio započet.\nStefanović je naglasio je jedan od prioriteta u proteklih deset meseci, od početka mandata vlade i skupštinske većine, dokazana spremnost za odlučnu borbu protiv korupcije i organizovanog kriminala i za vladavinu prava.\nPredsednik srpskog parlamenta je dodao da je Srbija, ne čekajući početak pregovaračkog procesa, sama otvorila poglavlja 23 i 24 iz pregovora sa EU koja se upravo odnose na vladavinu prava i reforme pravosuđa.\nStefanović je gosta obavestio o aktivnostima srpskog parlamenta i zakonskim predlozima koji se nalaze pred njim, naglašavajući da se trenutno takođe radi na obezbeđivanju svih preduslova za proces harmonizacije sa zakonodavstvom EU, gde će Skupština Srbije imati značajnu ulogu.\nPredsednik srpskog parlamenta je istakao i da zakoni koje donosi najviše zakonodavno telo u zemlji, poput Zakona o javnim nabavkama koji je stupio na snagu u aprilu, zajedno sa merama štednje koje su upravo usaglašene, treba da smanje budžetski deficit na prihvatljiv nivo.\nLeto u gradskom prevozu: Gužve, vrućine, nervoza\nCharter snimio spot u "Hajatu" (VIDEO)\nSvilanović: Želimo u EU jer želimo vladavinu prava!\nNikolić: Srbija ima istorijsku šansu da postane deo EU


Velike zemlje izvoze čelik na račun malih – Biznis.ba\nNaslovnaBiHVelike zemlje izvoze čelik na račun malih\nobjavljeno 03. avg 2019. u 07:55\nPrivremene zaštitne mjere u vezi s uvozom proizvoda od čelika koje je Evropska komisija (EK) uvela prije nešto više od godinu dana veoma su se loše odrazile na poslovanje kompanija iz BiH, ocjenjuju u Spoljnotrgovinskoj komori BiH.\nKako su istakli, one se od početka suočavaju s ozbiljnim poteškoćama, jer je već u manje od sedam mjeseci primjene disbalans bio evidentan i to ne samo zbog direktnih trgovinskih restrikcija koje je nametnula EU, već i zbog indirektnog uticaja ove situacije u korist velikih zemalja.\n“Svi proizvodi koji su obuhvaćeni globalnom kvotom su u neravnopravnom položaju sa zemljama poput Turske ili Kine, koje nakon što potroše svoju bilateralnu kvotu koriste globalnu kvotu koja je jedina data na raspolaganje manjim izvoznicima, a gdje se i BiH nalazi. Drugim riječima, tim zemljama nije dozvoljen rast na trogodišnjem nivou, kako je to definisano uredbom, već im je omogućen veći rast na račun manjih zemalja izvoznica”, kažu u Komori.\nU skladu s tim, ocjenjuju oni, izvoz zemalja zbog kojih su se kvote i uvodile je nastavljen, a zemlje koje su ostvarivale manji izvoz se praktično eliminišu sa tržišta.\n“Situacija je dodatno otežana i zbog zabrane izvoza ovih grupa proizvoda na Kosovo. Naime, veliki dio izvoza na Kosovo je upravo u ovoj grupi proizvoda, pa se proizvođači poput ‘ArcelorMittala’ suočavaju sa duplim negativnim implikacijama na izvozne rezultate”, rekli su u Komori za “Nezavisne”.\nU “ArcelorMittalu” nisu željeli da razgovaraju o štetnosti kvota, već su kratko poručili kako se problem interno razmatra.\nMeđutim, Mirko Šarović, ministar spoljne trgovine i ekonomskih odnosa BiH, nam je otkrio kako zajedno s ovom kompanijom sarađuju kako bi dobili određene benefite.\n“Situacija s izvozom čelika je loša i komplikovana. Mi smo ranije uspjeli da postignemo izuzeće za jednu vrstu čelika, a sada se borimo i za ostale proizvode”, kazao je Šarović za “Nezavisne”.\nTračak nade nedavno je ulio Lars Gunar Vigemark, šef Delegacije EU u BiH, i to prilikom sastanka s predstavnicima Zeničko-dobojskog kantona. On je tada rekao da su ove mjere predmet revizije od strane EU, a konkretne mjere bi trebalo da budu objavljene početkom oktobra.\nIstakao je kako namjera EU nije bila da se ograniči izvoz iz BiH, nego da se radi o globalnim kvotama gdje se BiH takmiči u izvozu u EU sa drugim zemljama.\nPodsjećamo, prvo su SAD uvele carine na jeftin kineski čelik, a Kina je uzvratila istom mjerom. SAD su zatim uvele carine i Evropskoj uniji, a EU kao odgovor na to ograničenja za čelik iz zemalja trećeg svijeta.


Programska celina „Focus Serbia“ u Nionu – Filmske radosti\nFilmske radosti > Vesti > Programska celina „Focus Serbia“ u Nionu\nOvogodišnje izdanje filmskog festivala „Vision du Reel“ u Nionu, biće održano u periodu između 13. i 21. aprila, a jedna od zvaničnih programskim celina, naslovljena „Focus Serbia“, usredsređena je na Srbiju kao zemlju-gosta.\nTom prilikom biće prikazano osamnaest recentnijih srpskih dokumentarnih filmova, a 17. aprila, u okviru potprograma „Focus Talk“ biće predstavljeno i pet projekata budućih srpskih dokumentarnih ostvarenja. U pitanju projekti: „Svako traži ono čega nema“ reditelja Stefana Maleševića, „Pejzaži slobode“ rediteljke Marte Popivode, „Srećna nova, Jivu!“ reditelja Mladena Kovačevića, „Crna svadba“ reditelja Dragana Nikolića i „Dosije: Labudović“ Mile Turajlić.\nProjekti će biti predstavljeni tokom susreta jedan-na-jedan sa me]unarodnim televizijskim urednicima, producentima, distributerima i fondovima tokom potprograma „Focus Talk“ 17. aprila.\nNa kraju ovog posebnog dana koji će pružiti diskusije, obradu konkretnih slučajeva i okupljanja sa gostima iz Srbije – rediteljima, producentima, filmskim institucijama – a sve sa ciljem da se istraži stanje stvari u srpskoj kinematografiji tokom poslednjih deset godina, kao i aktuelna situacija na polju produkcije i finansiranja, projekat koji najviše obećava dobiće nagradu „Prix visions sud est“, uz koju ide novčani iznos od 10 hiljada švajcarskih franaka.\nTagged in : Crna svadba Dosije Labudović Focus Serbia Pejzazi slobode Srećna nova juvi Svako traži ono čega nema Vision du Reel\nPrevious Previous post: Ovih dana u bioskopima\nNext Next post: Stigao prvi trejler za „Deadpool 2”


Javni poziv nevladinim organizacijama za predlaganje predstavnika/ce za člana/icu Komisije za raspodjelu sredstava za finansiranje projekata i programa nevladinih organizacija u 2018. godini u oblastima društvene brige o mladima i razvoja civilnog društva\nDatum objave: 02.02.2018 14:48 | Autor: Ministarstvo sporta\nU skladu sa članom 8 Uredbe o načinu i postupku ostvarivanja saradnje organa državne uprave i nevladinih organizacija („Službeni list CG“, broj 7/12) i Odlukom o utvrđivanju prioritetnih oblasti od javnog interesa i visine sredstava za finansiranje projekata i programa NVO u 2018. godini („Službeni list CG“, broj 83/17), a u vezi sa članom 32b Zakona o izmjenama i dopunama Zakona o nevladinim organizacijama („Službeni list CG“, broj 37/17), Ministarstvo sporta objavljuje\nnevladinim organizacijama za predlaganje predstavnika/ce za člana/icu Komisije za raspodjelu sredstava za finansiranje projekata i programa nevladinih organizacija u 2018. godini u oblastima društvene brige o mladima i razvoja civilnog društva i volonterizma.\nKomisiju za raspodjelu sredstava za finansiranje projekata i programa nevladinih organizacija (u daljem tekstu Komisija) čine predsjednik i dva člana, od kojih su predsjednik i jedan član državni službenici iz Ministarstva sporta, a drugi član predstavnik nevladinih organizacija koji djeluje u oblastima društvene brige o djeci i mladima i razvoja civilnog društva i volonterizma.\nNevladina organizacija može predložiti samo jednog kandidata/kinju za člana Komisije.\nU slučaju da nevladine organizacije ne predlože svog predstavnika za člana Komisije, za drugog člana Komisije određuje se državni službenik iz ministarstva.\nI - Nadležnosti i zadaci komisije za raspodjelu sredstava nevladinim organizacijama\n• objavljuje javni konkurs za raspodjelu sredstava za finansiranje projekata i programa nevladinih organizacija, na internet stranici ministarstva i portalu e-uprave, do 1. marta u godini za koju se vrši raspodjela;\n• objavljuje obavještenje o javnom konkursu u jednom štampanom mediju, koje sadrži osnovne informacije o javnom konkursu;\n• objavljuje listu nevladinih organizacija koje nijesu dostavile urednu i potpunu prijavu uz ukazivanje na utvrđene nedostatke koji se odnose na prijavu, odnosno potrebnu dokumentaciju;\n• utvrđuje rang listu projekata, odnosno programa koji su bodovani od strane nezavisnih procjenjivača;\n• odlučuje o raspodjeli sredstava za finansiranje projekata i programa nevladinih organizacija, odnosno donosi odluku o raspodjeli sredstava;\n• traži izjašnjenje od nevladine organizacije o tome da li sa manje dodijeljenih sredstava može realizovati projekat, odnosno program, u slučaju kad projekat, odnosno program nevladine organizacije ne može biti finansiran u iznosu sredstava koji je naveden u prijavi;\n• dostavlja učesnicima konkursa i na internet stranici ministarstva i portalu e-uprave objavljuje odluku o raspodjeli sredstava;\n• zaključuje sa nevladinom organizacijom kojoj su dodijeljena sredstva za finansiranje projekta, odnosno programa ugovor o načinu isplate i korišćenja sredstava, izvještavanju i nadzoru nad realizacijom projekta, odnosno programa za koji su dodijeljena sredstva;\n• prati uspješnost realizacije projekata, odnosno programa za čije finansiranje su dodijeljena sredstva;\n• sačinjava izvještaj o finansiranju projekata i programa nevladinih organizacija;\nII- Nevladine organizacije koje mogu predložiti kandidata/kinju:\n• u aktu o osnivanju i statutu ima utvrđene djelatnosti i ciljeve u oblastima društvene brige o mladima i razvoja civilnog društva i volonterizma;\n• u prethodnoj godini je realizovala najmanje jedan projekat ili aktivnost u oblasti društvene brige o mladima i razvoja civilnog društva i volonterizma ;\n• više od polovine članova/ica organa upravljanja nevladine organizacije nijesu članovi/ice organa političkih partija, javni funkcioneri/ke, rukovodeća lica ili državni službenici/ce ili namještenici/ce.\nIII –Uslovi za kandidate/kandidatkinje:\n• posjeduje iskustvo u oblastima društvene brige o mladima i razvoja civilnog društva i volonterizma,\nPredstavnik nevladinih organizacija u Komisiji ne može učestvovati u odlučivanju o prijavi na javni konkurs koju je podnijela nevladina organizacija koja ga je predložila za člana Komisije.\n• pregled realizovanih projekata i aktivnosti u prethodnoj godini u oblastima društvene brige o mladima i razvoja civilnog društva i volonterizma;\n• izjavu lica ovlašćenog za zastupanje i predstavljanje nevladine organizacije o tome da više od polovine članova/ica organa upravljanja nevladine organizacije nijesu članovi/ce organa političkih partija, javni funkcioneri/ke, rukovodeća lica ili državni službenici/ce ili namještenici/ce;\n• fotokopiju lične karte ili drugog dokumenta na osnovu kojeg se utvrđuje identitet kandidata/kinje za člana/icu Komisije;\n• biografiju kandidata/kinje, sa podacima o iskustvu u oblastima društvene brige o mladima i razvoja civilnog društva i volonterizma,\n• izjavu kandidata/kinje da nije član/ica organa političke partije, javni funkcioner/ka, rukovodeće lice ili državni službenik/ca, odnosno namještenik/ca;\n• izjavu kandidata/kinje da prihvata kandidaturu za člana/icu Komisije.\nV - Rok za podnošenje predloga je 8 dana od dana objavljivanja ovog poziva.\nDokumentacija o javnom pozivu dostavlja se arhivi Ministarstva sporta od 8 do 10 i od 12 do 14 časova i putem pošte na adresu:\nSvetlane Kane Radević broj 3\nsa napomenom: „Predlaganje kandidata za člana Komisije za raspodjelu sredstava za finansiranje projekata i programa nevladinih organizacija u oblastima društvene brige o mladima i razvoja civilnog društva i volonterizma u 2018. godini“\nMinistarstvo sporta će, u roku od tri dana od isteka roka za dostavljanje predloga kandidata/tkinja, na svojoj internet stranici objaviti listu kandidata/tkinja koji su predloženi za članove/ice Komisije, sa nazivima nevladinih organizacija koje su ih predložile.\nPo isteku ovog roka, Ministarstvo sporta će u roku od pet dana imenovati kandidata/kinju sa najvećim brojem predloga nevladinih organizacija koji ispunjavaju propisane uslove.\nEventualna pitanja oko postupka predlaganja kandidata za člana Komisije mogu se dostaviti na adresu andrea.popovic@ms.gov.me


Laguna - Volfgang Kriger - Knjige o kojima se priča\nVolfgang Kriger se obrazovao u Minhenu i Kelnu, Bolonji i Parizu, Prinstonu i Torontu; bio je gostujući profesor na Harvardu i Oksfordu i profesor novije istorije na Filipsovom Univerzitetu u Marburgu do 2013. Jedan je od suosnivača Radne grupe za istoriju obaveštajnih službi, a do 2007. bio je i njen predsednik; član je Naučnog saveta francuskog ministarstva odbrane, i član nezavisne Komisije istoričara za istoriju nemačke obaveštajne službe.\nIstorija tajnih službi – Od faraona do NSA Volfgang Kriger\nU prodaji „Istorija tajnih službi“ Volfganga Krigera\nU prodaji se nalazi uzbudljiv prikaz istorije tajnih službi tokom tri hiljade godina – od faraona do NSA. Knjigu „Istorija tajnih službi“ možete pronaći u svim knjižarama Delfi, Laguninim klubovima či...


Google uklonio neke aplikacije koje bi mogle "špijunirati" korisnike – Fokus.ba\nGoogle uklonio neke aplikacije koje bi mogle “špijunirati” korisnike\nProblem sa ovim aplikacijama je u tome što se često zamaskiraju u bezopasne aplikacije\nU današnje vrijeme veoma je lako pronaći nečije informacije na internetu. Korisnici na društvenim mrežama voljni su da dijele svoje informacije i lični život sa potpunim strancima na internetu. Ovo je naravno dovelo i do problema, gdje je sada moguće uhoditi i pratiti druge ljude iz udobnosti svog doma.\nOvo je zasnovano na izveštaju “Avasta” koji lista sedam aplikacija iz Play Store-a koje imaju sposobnost da prate i šalju podatke o lokaciji, privatnim kontaktima, istorijatu poziva i tekstualnim porukama.\nGoogle je u međuvremenu uklonio aplikacije koje su se našle na Avastovoj listi. Ipak, problem sa ovakvim aplikacijama nije iskorijenjen pa se korisnicima preporučuje da budu obazrivi kada instaliraju softver, da proveravaju ocjene i iskustva drugih korisnika i da obrate pažnju na odobrenja za pristup koje aplikacija zahtijeva.


source.ba | Tužilaštvo BiH: Krivične prijave protiv članova CIK-a\nPriče i sumnje u izbornu krađu tokom proteklih izbora održanih 7. oktobra ne prestaju. Većina stranaka izrazila je sumnju u dosadašnje preliminarne rezultte, te su zvanično zatražili i novo brojanje.\nPredsjednik Prve stranke Bekan Amer jučer je dostavio dopunu krivične prijave protiv CIK-a nakon što je Tužilaštvo BiH formiralo predmet, saopćeno je iz Prve stranke.\nPrva stranka je tražila od Tužiteljstva da pod hitno pokrene mjeru zabrane prema CIK-u i zaustavi dalji izborni proces,što znači objavljivanje konačnih rezultata do okončanja istrage.\nPrva stranka je dostavila nekoliko dodatnih dokaza manipulacija i izborne krađe prema Tužilaštvu BiH koji bi trebali biti dovoljni da se dokaže organizovana kriminalna organizacija,počevši od opčinskih i gradskih izbornih komisija do CIK-a.\nPutem društvanih mreža smo takođe pozvali sve građane koji imaju dokaze da je neko glasao umjesto njih ili neko od umrlih iz njihove porodice koji se nalazi na biračkom spisku da nam dostave.Dobili smo u zadnjih nekoliko dana dosta relevantnih dokaza izborne krađe koji će naknadno biti dostavljeni Tuzilaštvu BiH i nadležnom tužiocu koji vodi ovaj predmet – navodi se u saopćenju.


Opozicione stranke u Skupštini zahtevaju od vladajuće koalicije da im pošto-poto obezbede direktne TV prenose na RTS i tokom održavanja Univerzijade, inače neće raditi od 1. do 12. jula. Najava da će RTS u tom periodu svoj Drugi program otvoriti za sportska događanja ponovo je vratila vruću temu o obaveznim TV prenosima koja je već nekoliko puta blokirala zakone.\nPoslanici će, naravno, čak i ako budu na prinudnom raspustu za vreme Univerzijade, primati punu platu od oko 100.000 dinara, što ukupno za 170 poslanika na stalnom radu čini oko 17 miliona mesečno iz budžeta. To znači da će pola tog iznosa ili 8,5 milona dinara primiti iako neće biti sednica,\nOvog puta, međutim, zbog ubrzanog tempa usvajanja zakona, opozicioni ultimatum nije dramatičan i vladajuća većina može lagodno da popusti opozicionim strankama i ne zakazuje plenarne sednice tokom Univerzijade. Zato su opozicionari sada ispostavili na prvi pogled lukav zahtev: oni traže da Skupština ne prekida zasedanje, ali da Slavica Đukić-Dejanović natera Aleksandra Tijanića da umesto slika sa stadiona nastavi emitovanje scena iz skupštinskih klupa jer, kako kaže Miloš Aligrudić, šef poslaničke grupe DSS, „oni mogu svašta, imaju mehanizme i moraju da obezbede normalne uslove za rad i minimum demokratske kontrole za usvajanje zakona, a toga nema bez TV prenosa“.\nPredsednica Skupštine Slavica Đukić-Dejanović sazvala je juče sastanak šefova poslaničkih grupa da bi se dogovorili šta da rade, ali dogovor nije postignut jer poslanici opozicije nisu došli. Aligrudić kaže da na konsultacije kod predsednice ne odlaze jer „Slavicu Đukić-Dejanović ne interesuje naše mišljenje, ona unapred ima spremljene zaključke“.\n- Skupština će raditi u skladu sa potrebama da završi posao. Uspeli smo da nadoknadimo izgubljeno vreme, usvojili smo preko 200 zakona i više od 60 drugih akata i tako ćemo raditi i dalje, u dogovoru sa Vladom o prioritetnim zakonima. Što se tiče Univerzijade, ako opozicija tako hoće, radićemo i za to vreme, a i ranije smo tvrdili da Skupština ne treba da bude kuća „Velikog brata“ - kaže za „Blic“ Nada Kolundžija, šefica poslaničke grupe „Za evropsku Srbiju“.\nZa sada je neizvesno kada će Skupština završiti započetu vanrednu sednicu, ali ni koliko će novih tokom leta biti zakazano, jer sve zavisi od dogovora sa Vladom. Prema rečima Kolundžije, očekuje se da stignu bar tri seta važnih zakona iz oblasti pravosuđa, odbrane i obrazovanja.\nVlada ne šalje zakone\nBalint Pastor, šef poslaničke grupe manjina, kaže da trenutno u skupštinskoj proceduri ima pedesetak zakona, da ih nikada nije bilo tako malo i da Skupština nema potrebe da žuri, jer u protivnom neće na jesen imati šta da radi.\n- Vlada svakog četvrtka pošalje po dva zakona, među kojima ima i sporazuma, a to je daleko slabije od tempa koji sada ima Skupština. Za sada je sigurno da ćemo tokom jula imati nekoliko vanrednih sednica i da će poslanici imati uobičajen odmor u avgustu, ali još nije dogovoreno koliko će trajati - kaže Pastor.\n18.06.2009., 12:31 #2


Obama nominovao Lua za sekretara za finansije\nPredsednik Obama objavljuje nominaciju šefa osoblja Bele kuće i eksperta za budžet Džeka Lua za novog sekretara za finansije.\nDžejkob Lu, šef osoblja Bele kuće, uživa ugled čvrstog pregovarača koji odlično poznaje detalje nepreglednog američkog budžeta.\nAmerički predsednik Barak Obama nominovao je šefa osoblja Bele kuće Džejkoba Lua za novog sekretara za finansije. Obama je naveo da ima puno poverenje da će Lu pomoći u pokretanju usporene američke ekonomije. Ukoliko njegovu nominaciju potvrdi Senat, Lu će uskoro suočiti sa teškim pitanjima kao što su pregovori sa Kongresom o podizanju granice zaduživanja.\nDžek Lu je započeo karijeru kao pravni savetnik 1973. godine, a kasnije je zauzimao najviše položaje kao savetnik za budžet u administracijama predsednika Obame i Klintona. Takodje je radio kao investicioni bankar.\nLu uživa ugled čvrstog pregovarača koji odlično poznaje detalje nepreglednog američkog budžeta.\nOn će verovatno morati da opravdava taj ugled narednih meseci, dok Kongres i Bela kuća budu vodili bitku oko federalnog budžeta i nacionalnog duga koji se rapidno povećava.\nPre četiri godine, kada je zvaničnik američke Centralne banke Timoti Gajtner položio zakletvu kao sekretar za finansije, nezaposlenost je rasla a berzi i stambenom tržištu pretio je kolaps.\nGajtner je pomogao odlazećoj Bušovoj i novoj Obaminoj administraciji da iskoriste paket od 700 milijardi dolara kako bi poduprle porsnule finansijske firme, u nastojanju da se ublaže strahovi investitora, kompanija i potrošača.\nUprkos brojnim kritikama, ekonomista Dezmond Lokman iz Američkog Enterprajz instituta kaže da je taj program – uspeo.\n"Zemlja se suočavala sa velikom krizom, mnogi su mislili da bismo lako mogli da skliznemo u ekonomsku depresiju ali je on uspeo da stabilizuje situaciju.”\nMedjutim, Lokman i drugi kritičari kažu da Gajtner nije učinio dovoljno da se poboljša rast ekonomije na dnevnoj bazi.\n"U suviše mnogo situacija favorizovao je Vol Strit u odnosu na obične ljude.”\nSara Anderson sa Instituta za političke studije nada se novom pristupu u Sekretarijatu za finansije.\n"Zanimaju nas tri stvari kada je reč o novom sekretaru za finansije – da li će biti agresivniji u obuzdavanju Vol Strita? Da li će učiniti više da pomogne kućevlasnicima da sačuvaju svoje kuće? Da li će se boriti za smanjenje deficita, ili će prvo pokušati da pomogne ekonomiji da stane na noge?”\nNaredna dva meseca biće test za Lua, dok se bitka oko budžetskog deficita bude zaoštravala u Kongresu. Iako su se berze, stambeno tržište i bankarska industrija stabilizovali, ekonomisti upozoravaju da je američka ekonomija i dalje u osetljivom stanju. Mnogi kažu da bi bez dogovora o budžetu u Kongresu američki ekonomski oporavak mogao da bude zakočen.


NASTAVLJENA AKCIJA "ARES": Policija uhapsila preko 250 osoba - Nova Borba\nHapšenje/ Foto: pirotskevesti.rs\nNASTAVLJENA AKCIJA "ARES": Policija uhapsila preko 250 osoba\nPripadnici MUP-a su u nastavku akcije "Ares" uhapsili 251 osobu, dok su protiv 367 lica podnete krivične prijave u redovnom postupku.\nPripadnici MUP-a su u prethodnih pet dana nastavili sa aktivnostima na suzbijanju opšteg kriminaliteta na teritoriji čitave Srbije, saopštio je MUP.\n"Danonoćnim radom policija je sklonila sa ulica značajnu količinu oružja. U ovoj akciji oduzeto je 66 puška, od čega dve automatske, 44 pištolja, među kojima i dva automatska, šest bombi, više kilograma eksplozivnih materija i više hiljada komada municije", rekao je Nebojša Stefanović.\nMinistar Stefanović je istakao da je na teritoriji opštine Zaječar pronađena i kompletna ilegalna radionica za izradu vatrenog oružja i municije.\n"Policija je i u prethodnom periodu intenzivno radila na hapšenju narko-dilera, koji su i u ovoj akciji imali u svom posedu više od 27 kilograma narkotika svih vrsta. Njihovim hapšenjem narkotici su sklonjeni sa ulica, a naša deca su spasena", rekao je ministar.\nMađu uhapšenima su i šest policijskih službenika Policijske stanice Novi Beograd. Oni se sumnjiče da su oštetili državni budžet za više od 460.000 dinara, jer su vlasnicima omogućavali registracije vozila iako nisu uplatili sve propisane takse za registraciju.\nKako je Tanjugu rečeno u Trećem osnovnom tužilaštvu, svima je određeno zadržavanje do 48 sati, a sutra će biti saslušani u tom tužilaštvu.\nSumnjiče se da su izvršili krivično delo zloupotreba službenog položaja jer su primali zahteve za registraciju i postupali po njima iako su priložene takse bile manje od propisanih.


NACRTI STRATEGIJA NACIONALNE BEZBEDNOSTI I ODBRANE RS: Struka ocenjuje da je dobro što je pojam sa vojne proširen i na ekonomsku, energetsku, socijalnu i ekološku bezbednost, ali kritikuje što se pažnja posvećuje zloupotrebi meteorologije ali ne i vatrenog oružja\nNastavlja se javna rasprava o Nacrtu strategije nacionalne bezbednosti i Nacrtu strategije odbrane, a istovremeno svoje komentare daju i specijalizovane nevladine organizacije. Beogradski centar za bezbednosnu politiku organizovao je skup na kom su učesnici ukazali na nedostatke ta dva dokumenta.\n"Pa se kaže da sada predsednik objedinjava i usmerava funkcionisanje čitavog sistema, a ako zapravo vidimo šta piše u prethodnoj Strategiji ova funkcija je bila dodeljena Vladi, tako da na neki način vidimo kako se formalizuje i legitimiše realno pomeranje fokusa političke moći i kada je reč o sistemu nacionalne bezbednosti. U pogledu Saveta nacionalne bezbednosti, on je sada stavljen takođe u ovaj upravljački deo sistema gde mu verovatno nije mesto", ističe Pejić.\nDirektor istraživanja Centra za međunarodne i bezbednosne poslove Igor Novaković ocenio je da je Nacrt strategije "dokument trenutka, a ne vizije", u kom i dalje izostaje jasno objašnjenje vojne neutralnosti.\n"Ja mislim da opet smo ostali na istom polazištu na kom smo bili pre donošenja ove strategije i da u principu ništa suštinski nije izmenjeno, sem što su osnovni dokumenti, državni dokumenti koji regulišu sektor bezbednosti se za razliku od prošlog puta osvrnuli na ovaj koncept", ukazao je on.\n"Mislim da stabilnost apsolutno ne može da se gradi na ovaj način. Dakle, stabilnost regiona kakvu imamo danas se zasniva na ličnim odnosima nosilaca određenih državnih funkcija i na neki način imamo privremenu stabilnost, a da bi se zaista postigla stabilnost regiona, zapravo se mora raditi na izgradnji država, koje apsolutno nisu izgrađene u potpunosti", objasnio je on.\nStruka ocenjuje da je dobro što je pojam sa vojne proširen i na ekonomsku, energetsku, socijalnu i ekološku bezbednost, ali kritikuje što se pažnja posvećuje zloupotrebi meteorologije ali ne i vatrenog oružja. Međutim, o tome nije moglo da se čuje mišljenje predstavnika ministarstva odbrane.\n"Mi smo poslali poziv i Ministarstvu odbrane koje nije poslalo svog predstavnika nažalost, tako da ćemo biti uskraćeni za njihovu perspektivu", kaže docent na Fakultetu političkih nauka Filip Ejdus.\nIzvor: Vebsajt N1, Jelena Mirković, 08.05.2018.


"Vrlo često suočeni smo sa neopravdanim pesimizmom i neutemeljenim konstatacijama pojedinih ekonomista i dela domaće stručne javnosti u vezi sa povećanjem javnog duga Srbije u 2020. godini i održivošću javnih finansija u narednom periodu", navodi se u saopštenju NBS.\n"Zahvaljujući odgovornoj ekonomskoj politici u prethodnom periodu i punoj koordinaciji monetarne i fiskalne politike, troškovi zaduživanja države su znatno smanjeni, uz istovremeno povećanje učešća duga u dinarima, čime je znatno smanjen valutni rizik", konstatuje centralna banka.\nPrilikom analiziranja podataka o javnom dugu, napominje NBS, potrebno je uvek naglasiti da se obračunavaju i komuniciraju dve kategorije - javni dug centralnog nivoa vlasti i javni dug opšte države koji uklčučuje ostale nivoe vlasti.\nOba pokazatelja su godinu završila ispod mastriških vrednosti od 60 odsto BDP-a. Javni dug centralne države povećan je sa 52 posto BDP-a na kraju 2019. na 56,8 procenata na kraju 2020, a kada se posmatra opšta država, cifre su neznatno drugačije. Javni dug opšte države povećan je sa 52,9 odsto BDP-a krajem 2019. na 57,7 procenata na kraju prošle godine.\nU poređenju sa zemaljama EU, Srbija je tokom 2020. godine imala u proseku više nego dvostruko manje povećanje učešća javnog duga u BDP-u.\nU Evropskoj uniji u celini, zaključno sa trećim kvartalom, javni dug opšte države povećan je za preko 12 odsto BDP-a, sa 77,6 odsto na kraju 2019. na 89,8 procenata BDP-a. Pritom, povećanje duga u zemljama centralne Evrope iznosi u proseku oko 10 odsto BDP-a, u najrazvijenijim zemljama EU u proseku oko 15 procenata, dok je javni dug Grčke i Kipra povećan za preko 20 odsto BDP-a, navodi se u analizi NBS.\nPrema proceni NBS, bez paketa mera koji je usvojen, čiji je fiskalni deo morao biti delom finansiran povećanjem javnog duga, pad BDP-a Srbije u 2020. godini iznosio bi preko 6 odsto, a puni oporavak bi zbog gubitka proizvodnih i ljudskih kapaciteta trajao od tri do pet godina.\n"Umesto toga, Srbija je u 2020. godini zabeležila smanjenje BDP-a od svega 1,1 procenat i biće jedna od retkih zemalja koja će već u 2021. godini prestići pretkrizni nivo ekonomske aktivnosti. Poređenja radi, nakon prethodne krize 2009. godine i pada BDP-a u toj godini od 2,7 odsto, pretkrizni nivo BDP-a je zbog gubitka proizvodnih kapaciteta i radne snage premašen tek 2013. godine", navodi se u analizi NBS.\nDonošenje obimnog paketa pomoći u najkraćem roku (ukupne vrednosti oko 12,5 odsto BDP) i očuvanje poverenja tokom najtežih meseci pandemije 2020, ispostavilo se kao ključ brzog oporavka najvažnijih sektora privrede - industrijske proizvodnje, prometa u trgovini na malo i robnog izvoza, ocenjuju u centralnoj banci.\n"Imajući u vidu očuvanu stabilnost i perspektive naše ekonomije nameće se zaklučak da je povećanje javnog duga bilo opravdano, ali i umereno imajući u vidu razmere pandemije", zaključuje NBS.


“Pripremimo se za bezlična (standardizovana) pakovanja duvanskih proizvoda”\nSvake godine Svetska zdravstvena organizacija sa državama članicama obeležava 31. maj – Svetski dan bez duvanskog dima. Tema ovogodišnjeg Svetskog dana bez duvanskog dima je “Pripremimo se za bezlična / standardizovana pakovanja duvanskih proizvoda”. Bezlična pakovanja predstavljaju značajnu meru koja smanjuje potražnju za duvanskim proizvodima.\n“Pripremimo se za bezlična/standardizovana pakovanja duvanskih proizvoda”\nSvetska zdravstvena organizacija (SZO) i Sekretarijat Okvirne konvencije o kontroli duvana pozivaju države članice da se pripremaju za uvođenje bezličnih (standardizovanih) pakovanja duvanskih proizvoda, što preporučuju i Vodiči za primenu članova 11 i 13 Okvirne konvencije o kontroli duvana SZO.\nStandardizovana pakovanja duvanskih proizvoda ograničavaju ili zabranjuju koršćenje logoa, boja, slika brenda ili reklamnih poruka na pakovanjima duvanskih proizvoda, izuzev imena brenda i imena proizvoda koja se mogu prikazati samo u standardnim bojama i određenom vrstom slova.\nBrojna istraživanja su potvrdila da bezlična pakovanja smanjuju potražnju za duvanskim proizvodima tako što smanjuju privlačnost duvanskih proizvoda i smanjuju mogućnost da pakovanja duvanskih proizvoda postanu sredstva za reklamiranje istih. Važno je istaći da bezlična pakovanja ograničavaju lažno obeležavanje duvanskih proizvoda i povećavaju efikasnost zdravstvenih upozorenja.\nInteresovanje za uvođenje bezličnih pakovanja raste širom planete. U decembru 2012. godine Australija postaje prva država koja je u celini primenila bezlična pakovanja. Prošle godine su Francuska, Velika Britanija i Severna Irska usvojile zakone o implementaciji bezličnih pakovanja čija primena počinje od maja 2016. godine. Do danas je veliki broj zemalja u odmaklom stadijumu usvajanja zakona o bezličnim pakovanjima.\nPresudom Suda pravde EU, 4.maja 2016. godine osporene su tužbe protiv nove Direktive o duvanskim proizvodima (2014/40/EU). Poljska (uz podršku Rumunije) uputila je žalbu protiv zabrane prodaje mentol cigareta, a Velika Britanija je dovela u pitanje validnosti Direktive na osnovu zahteva dve kompanije Pillbox 38 Limited (proizvođača elektronskih cigareta) i Philip Morris (proizvođača cigareta). Sud smatra da odredba Direktive u potpunosti odgovaraju postavljenom cilju zakonodavca kojim se obezbeđuje visok nivo zaštite zdravlja posebno mladih ljudi, kao i bolje funkcionisanje zajedničkog tržišta duvanskih proizvoda.


"Rusija sigurno neće dobro gledati na samu činjenicu da se vežbe izvode na njenim granicama", kaže za Radio Slobodna Evropa Jelica Kurjak, nekadašnja ambasadorka Srbije u Moskvi, mada je "Rusija dobro upoznata sa odnosom i obimom saradnje koji Srbija ima sa NATO-om".\n"To Rusija zna i za naše opredeljenje da sarađujemo sa snagama NATO-a u tom domenu. Prema tome, ovo ne prevazilazi nikakve okvire toga što postoji između vojske Srbije i NATO-a. Međutim, činjenica da se vežbe odvijaju na granici sa Rusijim sigurno nije dobrodošla, a na to da mi učestvujemo u tim vežbama sigurno neće biti gledano sa velikom blagonaklonošću", ističe Kurjak.\nU međuvremenu, gotovo 80 vojnika Srbije, prema rečima portparola Ministarstva odbrane kapetana fregate Jovana Krivokapića, učestvuje u ukupno tri manevra vežbe "Saber Guardian 2017".\n"Što se tiče dela vežbe koji se održava u Rumuniji, u pitanju je učešće pripadnika Uprave za vojno zdravstvo i Vojno medicinske akademije Ministarstva odbrane u okviru balkanskih vojno-medicinskih snaga u rumunskoj vojnoj avio-bazi. Taj deo vežbe 'Saber Guardian' značajan je jer su tu pripadnici Ministarstva odbrane i Vojske Srbije nosioci svih vežbovnih aktivnosti. Učestvuju zajedno sa pripadnicima vojnog zdravstva iz BiH, Makedonije, Slovenije i Crne Gore", kaže Krivokapić.\n"Mislim da Rusija jasno vidi mapu Balkana i da vidi da je Srbija u okruženju NATO-a. U tom kontekstu treba razdvojiti dnevnu politiku od nečega što je istorijska neminovnost – ne može Srbija da ignoriše trenutak u kome se nalazi i da stvara negativne odnose sa svim zemljama iz svog okruženja", pojašnjava Radić.\n"Rusija, i pored bliskosti Srbije i NATO-a, organizuje i poziva srpske vojnike na zajedničke vežbe, a mislim da i sa Zapada stižu slični signali da dokle god se Srbija ponaša kao partnerska zemlja NATO, izgleda da se ne vidi previše dramatičan problem u saradnji sa Rusijom kada je reč o odnosima vojska – vojska. Političari drugačije misle", ocenjuje vojni analitičar.\nIlustracije radi, u junu ove godine Vojska Srbije je učestvovala u dve vojne vežbe – sa članicama NATO-a u vežbi "Platinasti vuk" kod Bujanovca, te sa Rusijiom i Belorusijom u "Slovenskom bratstvu" kod beloruskog grada Bresta.


- Što se tiče reakcije na ovakav razvoj događaja, u konkretnom slučaju, prema tvrdnjama SAD, one već dugi niz godina pokušavaju da ''sustignu'' Rusiju, koja je pokazala značajan napredak u razvoju hipersoničnih sistema - rekao je on za TASS.\nPrema njegovim rečima, to je bio nezaobilazan potez u ruskoj situaciji da se obezbedi garantovano prevazilaženje američkog globalnog sistema protivraketne odbrane, kao i pouzdano osigura održavanje strateške stabilnosti.\n- Očigledno, za Vašington je ovo pokušaj da se obnovi primetno poljuljana reputacija napredne vojne sile sa najsavremenijim naoružanjem, međutim, vredi napomenuti da uprkos ogromnim finansijskim resursima, nijedan punopravni hipersonični sistem u Sjedinjenim Američkim Državama još nije pušten u upotrebu - naglasio je Jermakov.\nOn je naveo da je malo verovatno da će se Rusija i SAD vratiti dijalogu o strateškoj stabilnosti koji su zamrzle SAD dok se ne završi ruska specijalna vojna operacija u Ukrajini.\n- U sadašnjoj situaciji, kada su zapadne zemlje, sa svojim inherentnim cinizmom, izabrale strategiju vođenja posredničkog rata sa Rusijom, a mi moramo čvrsto da branimo naše fundamentalne interese koje ugražava Kjev, koji je dugo bio pod spoljnom kontrolom Zapadnog bloka, nema smisla spekulisati o izgledima za strateški dijalog sa SAD.\nMožda bi bilo izvodljivo da se vratimo na ovu temu nakon što se specijalna vojna operacija završi i suštinski zadaci koje je postavio Putin budu ispunjeni, rekao je Jermakov.\nRusija namerava da u bliskoj budućnosti pokrene pitanje vojno-bioloških aktivnosti SAD u Ukrajini na otvorenim sastancima u Savetu bezbednosti UN, dodao je on.\nRAT U UKRAJINI: Kadirov objavio snimak - U Donbas putuje nova grupa čečenskih dobrovoljaca (FOTO/VIDEO)\nSAD Amerika Vladimir Jermakov Rusija hipersonično oružje\nSKANDAL U ŠVAJCARSKOJ: Bugarska mafija prala novac od prodaje kokaina u banci Kredit svis\n27. 06. 2022. u 17:36\nZELENSKI TVRDI: Pogođen tržni centar, kaže da je broj žrtava "nezamisliv"\n27. 06. 2022. u 17:18\n17:45 A NA GROBLJU... Zvezdan Terzić i čelnici s Marakane ganuli porodicu čuvenog fudbalera (FOTO)\n17:45 "KRV DA SE ZALEDI, TO JE FIN MLADIĆ": Detalji porodične tragedije u Vršcu, policajac slučajno usmrtio oca (VIDEO)\n42 LOŠE VESTI ZA ZAPAD: Turska se oglasila o sankcijama Rusiji


Zidan u meču sezone daje poslednju šansu Brazilcu? - Sportske.net\nPravi trenutak da preokrene stvari u svoju korist.\nBetis pravi strašan tim, stižu biseri Reala i Barse!Ovo je konačan datum nastavka Primere, program otvara veliki derbi!Otkriveno - Evo gde je Jović trebalo da ode letos! Da li bi prošao bolje?Madriđani krše karantin, posle Bejla i 'Zizu' stigao na red!Italijani predstavili Luku Jovića, pretnje, Isus i beg iz Madrida!\nNakon što je La Liga donela odluku o nastavku sezone, mediji su polako počeli da se bave i izborom igrača u pojedinim timovima.\nU Real Madridu "najranjivija" je pozicija štopera, na kojoj su neprikosnoveni Serhio Ramos i Rafael Varan, dok Eder Militao nije dokazao da može da bude pravi plan B i da uskoči kada jedan od ove dvojice nije na raspolaganju.\nZato sada, kako piše As, Brazilac ima šansu da se dokaže, u najbitnijoj utakmici, koja doduše nije skoro na programu, ali bi mogla da odredi sezonu Reala.\nU pitanju je revanš meč osmine finala Lige šampiona, u kom Real gostuje Mančester Sitiju posle poraza od 2:1 na svom stadionu.\nSerhio Ramos je na tom meču zaradio crveni karton, neće moći da igra u revanšu, pa će Militao na najtežem gostovanju u Evropi morati da opravda uloženih 50 miliona evra.\nPodsetimo, Zidan je već odredio poziciju štopera kao jednu od meta za ovo leto, želja je bio Dajo Upamekano, ali je preskup...


Le Pen: Populisti da se ujedine na izborima za EP\nTanjug 16. septembra 2018. 21:03\nPARIZ – Lider krajnje desnice u Francuskoj Marin le Pen pozvala je danas evropske populističke partije da se ujedine protiv liberalnog establišmenta na izborima za Evropski parlament naredne godine.\nObraćajući se pristalicama svoje partije Nacionalno okupljanje u francuskom gradu Frežisu, Lepen je kritikovala francuskog predsednika Emanuela Makrona, Brisel i imigracionu politiku.\nPodstaknuta prošlonedeljnim anketama, koje pokazuju da je podrška glasača koju Nacionalni okupljanje ima skoro pa „rame uz rame“ sa Makronovom „Republikom u pokretu“, Le Pen je rekla da EU „ozbiljno šteti“ Evropi i da bi izbori za EP mogli sve da promene, prenosi Blumberg.\nObraćajući se predstavnicima desničarske Slobodarske partije Austrije, koju predvodi Hajnc Kristijan Štrahe, i italijanske Lige, na čijem je čelu Mateo Salvini, Le Pen je rekla „mi smo partije koje će se žestoko boriti da obrane naše nacije i našu civilizaciju“.\nOna je naglasila da će njena stranka voditi kampanju za izbore za EP u maju u saradnji sa saveznicima iz Evrope nacija i slobode, političke grupe u EP, čiji je član i Nacionalni front.\nFrancuski predsednik Emanuel Makron ranije je rekao da izbore vidi kao otvorenu bitku između antiimigrantski nastrojenih populista, poput Nacionalnog fronta, i proevropskih progresivaca, poput sebe.\n„U Francuskoj, naš cilj je da porazimo Makrona. U Evropi, on je da izgradimo sa našim saveznicima, drugim (nacionalističkim) grupama, većinu koja će napraviti pauzu od propadajuće Evropske unije i napredovati ka saradnji nacija, koje poštuju različitost i identitet jedna druge“, rekla je Lepen.


NA POZITIVNOJ LISTI JOŠ 61 LEK – KRUŠEVAC.LINK\nOvde si trenutno: Home / DRUŠTVO / NA POZITIVNOJ LISTI JOŠ 61 LEK\nNA POZITIVNOJ LISTI JOŠ 61 LEK\nKako prenosi RTS, na novoj listi lekova naći će se terapijske alternative lekova za kardiovaskularna oboljenja, dijabetes, reumatološka oboljenja. Takođe, na listi se nalaze i inovativni lekovi za pacijente koji boluju od psorijaze i metastatskog melanoma, a koji su BRAF pozitivni, rekla je direktorka Fonda gostujući u Dnevniku RTS-a. Sanja Radojević Škodrić napomenula je da očekuje da se na nekoj od narednih sednica Vlade Srbije usvoji nova lista lekova.\nDržava planira da ove godine sklopi ugovore sa 11 privatnih klinika u kojima će moći da se uradi vantelesna oplodnja. Javni poziv klinikama otvoren je do 31. januara, napominje direktorka Fonda.Prema njenim rečima, o trošku Fonda je na vantelesku oplodnju 2015. godine upućeno 1.700 ljudi, a 2018. oko 3.800. Radojević Škodrićeva ukazuje da je u 2018. prvi put omogućeno da se o trošku države zamrzne šest embriona sa rokom čuvanja od pet godina.\n“Druga značajna stvar je da oni koji su dobili prvo dete iz vantelesne, mogu da apliciraju i za drugo dete iz vantelesne”, navodi direktorka Fonda.Radojević Škodrićeva ukazuje da će ove godine biti donet novi pravilnik za lečenje u inostranstvu. “Staviće se indikacije i bolesti koje do sada nisu mogle da se leče u inostranstvu. Biće omogućeno i da se u inostranstvu rade neke genetske analize”, istakla je direktorka Fonda.\nNavodi da je krajem novembra otvoren kontakt-centar pri Fondu, u kom građani mogu da saznaju koja su njihova prava kada je reč o zdravstvenom osiguranju.Broj info-linije na kom građani mogu da se raspitaju o lečenju u inostranstvu je 011 2053 683. Broj kontakt-centar za sve informacije je 0700 333 443 (po ceni lokalnog poziva) i 011 735 0900 za pozive preko mobilnih mreža i iz inostranstva. Mejl na koji građani mogu da zatraže informacije je kontakt.centar@rfzo.rs.\nTag kontakt-centar lek pozitivna lista\nU PONEDELJAK NAOBLAČENJE SA KIŠOM I SNEGOM\nDanas hladnije, promenljivo oblačno uz slab sneg


GOBER IMA SIMPTOME KOJE NEMA SVAKO: "ŠTA SE OVO DEŠAVA" | Happy BSC portal\nGOBER IMA SIMPTOME KOJE NEMA SVAKO: "ŠTA SE OVO DEŠAVA"\nCentar košarkaškog kuba Juta Džez Rudi Gober, koji je bio prvi zaraženi igrac SARS-CoV-2 tipom korona virusa u najjacoj ligi sveta, usled cega je NBA obustavila takmicenje do daljnjeg, obelodanio je da ima nesvakidašnje simptome.\n"Samo da vam javim novosti. Gubitak cula mirisa i ukusa je definitivno jedan od simptoma. Nijedan miris nisam uspeo da oseti u poslednja cetiri dana. Da li još neko prolazi kroz to?", upitao je on putem Tvitera.\nKako navode mediji "britanski naucnici su potvrdili da bi, u redim slucajevima, moglo da dode do pomenutih simptoma, cak i bez prisustva onih uobicajenih kao što su groznica, kašalj, nedostatak vazduha".\n... a kada je saznao da je zaražen, i da je virus preneo i klupskom kolegi, najboljem strelcu tima, Donovanu Micelu (koji mu nije zamerio, ali ga je "potkacio" u svom obracanju javnosti, za razliku od mnogih navijaca koji su tražili Goberovo hapšenje), rešio je i da se sam oglasi povodom novonastale situacije. Izvinio se svima koje je ugrozio, a onda je i rešio da priloži pola miliona dolara za borbu protiv pandemije.\nZbog cinjenice da je medicinski utvrdeno da je Gober inficiran, rukovodstvo lige je odmah prekinulo NBA takmicenje, i to dok je trajalo nekoliko utakmica, pored ostalih i ona u kojoj je Boban Marjanovic ostvario rekord karijere u pobedi Dalasa nad Denver Nagetsima cija je prva zvezda Nikola Jokic.\nOd tada do sada, pozitivni na testiranju na SARS-CoV-2 tip korona virusa od NBA igraca uz pomenuti tandem "džezera", još su i cetvorica clanova Bruklin Netsa (Kevin Durant i trojica neimenovanih), zatim Kristijan Vud iz Detroita, Markus Smart iz Bostona, dva igraca Lejkersa cija imena klub nije saopštio, te neimenovani "clanovi klubova" Filadelfije Seventiksers i Denver Nagets.\nOČEKUJE NAS SPEKTAKL: Beograd sledećeg vikenda domaćin Evropsko prvenstvo u veslanju (FOTO)


Dan online - Sport: Sedam dana adaptacije, pa start - 2018-10-03\nSport JUNIORSKA BOKSERSKA REPREZENTACIJA CRNE GORE OTPUTOVALA ZA RUSIJU NA EVROPSKO PRVENSTVO Sedam dana adaptacije, pa start\nBudvani Bojana Gojković, Miloš Krasnići i Petar Liješević predstavljaće Crnu Goru na juniorskom prvenstvu Evrope u boksu, koje će se održati od 8. do 17. oktobra u ruskom gradu Anapa. Radi što bolje pripreme i adaptacije crnogorski bokseri već danas putuju sa trenerom Nikolom Ružićem za Rusiju, gdje će završnih sedam dana odraditi zajedno sa domaćom reprezentacijom, dok će selektor Boško Drašković i sudija Djordje Perović doputovati dan pred početak šampionata.\nPovodom odlaska reprezentativaca za Rusiju juče su u Budvi boravili čelnici Bokserskog saveza Crne Gore, predsjednik Blažo Šaranović i generalni sekretar Zdravko Rujka Matović, koji su im poželjeli srećan put i uspjeh u Anapi.\n-Obišli smo reprezentativce, prisustvovali smo treningu, razgovarali sa njima i uvidjeli da u dobro raspoloženju, veoma motivisani i spremni putuju za Rusiju. BSCG je obezbijedio sve uslove za kvalitetne pripreme i sparinge, kao i glazuru forme u Rusiji sedam dana prije početka šampionata, a sve u cilju da se što bolje adaptiraju i što spremnije dočekaju start. Zadovoljni smo kako su trenirali, vjerujemo u njih i poželjeli smo im da dostojno reprezentuju Crnu Goru na najvećoj juniorskoj smotri u Evropi i da se vrate sa što boljim plasmanom, rekao je predsjednik BSCG Blažo Šaranović.\nPored reprezentativaca i trenera Nikole Ružića čelnike Saveza dočekao je i predsjednik Bokserskog kluba Budva Aleksandar Klemenko.


Teroristi dobili moćnog neprijatelja: Evo šta je rekao predsednik Kine | Vestinet.rs\nPočetna SVET\tTeroristi dobili moćnog neprijatelja: Evo šta je rekao predsednik Kine\nTeroristi dobili moćnog neprijatelja: Evo šta je rekao predsednik Kine\nSi Đinping, predsednik Kine, kazao je da će njegova država ojačati saradnju sa svetom u odlučnoj borbi protiv terorizma, nakon novog ubistva kineskih državljana.\nKineski lider je snažno osudio napad naoružanih džihadista na hotel u Maliju u kojem su među poginulima bila i trojica direktora državne kineske korporacije za izgradnju železnica.\n– Kina će ojačati saradnju sa međunarodnom zajednicom u odlučnoj borbi protiv terorističkog nasilja u kome stradaju nevini životi, a radi održavanja mira i stabilnosti – naveo je Si u saopštenju postavljenom na sajtu kineskog Ministarstva spoljnih poslova.\nUbijeni direktori bili su na razgovorima o projektima saradnje sa vladom Malija i imali su sastanak u hotelu u trenutku napada. Spasena su druga četiri kineska državljana.\nOvaj napad je usledio tek nekoliko dana nakon što su pripadnici Islamske države u Iraku ubili kineskog taoca Fanga Đinghuija, zajedno sa Norvežaninom Johanom Grimsgardom.\nPeking je locirao Fanga u iračkoj pokrajini Anbar i napredovao u pregovorima o njegovom otkupu, ali je jačanje ruskih i francuskih vazdušnih napada izazvalo pometnju u organizacionoj strukturi islamista.\nKanali za pregovore su presečeni i pošto je džihadistima hitno bio potreban novac, a nisu ga dobili, ubili su Kineza.\nKineski mediji su odmah tada pisali da su ubistva taoca u vreme samita G20 i APEC bila objava neprijateljstva celom svetu.\nKineski izaslanik u UN u međuvremenu je pozvao na globalnu saradnju u brobi protiv terorizma, ali je sve ovo dobilo potpuno novu dimenziju nakon upada u hotel u Maliju, pa se zato sada oglasio i sam predsednik Si.\nHoroskop: Ovo su NAJGORE ljubavne kombinacije\nVulgarna poruka za Vašington direktno iz Berlina


Dan online - Ekonomija: Prodaju mašine - 2019-02-07\nEkonomija MINISTARSTVO FINANSIJA OBJAVILO OGLAS ZA POKRETNU IMOVINU U DUVANSKOM KOMBINATU\nZgrada Duvanskog kombinata Prodaju mašine\nMinistarstvo finansija objavilo je javni poziv za prodaju pokretnih stvari u državnoj svojini koje se nalaze u staroj fabrici Duvanskog kombinata Podgorica (DKP). Predmet prodaje putem javnog nadmetanja je 19 pokretnih stvari, odnosno sredstava – mašina u državnoj svojini.\nNa prodaji su, između ostalog, razvod gasa po cijeni od 37,72 hiljade eura, grupna pakerica – „John Payne” od 33,98 hiljada eura i trafostanica za 26,37 hiljada eura. Prodaja pokretnih stvari će se obaviti usmenim javnim nadmetanjem u prostorijama Ministarstva finansija 22. februara u 10 sati. Nadmetanje će se obaviti prema rednim brojevima, za koje postoji zainteresovanost učesnika na javnom nadmetanju.\nPravo učešća imaju podnosici prijava, odnosno sva preduzeća, preduzetnici i građani koji uplate depozit za učešće u iznosu od pet odsto od početne cijene prodaje pojedinačno, za svaku pokretnu stvar za koju podnese prijavu za javno nadmetanje.\nSmatra se da učesnici koji su platili depozit za javno nadmetanje prihvataju početnu cijenu za određeni predmet prodaje.\nZainteresovani mogu pogledati pokretne stvari koje su predmet prodaje svakog radnog dana od 7. februara do 20. februara od 10 do 14 sati na lokaciji stare fabrike DKP-a.


Sindikati u tranziciji: Vlada žrtvovala radnike zbog „poslovnog ambijenta“ | Insajder\nSindikati u tranziciji: Vlada žrtvovala radnike zbog „poslovnog ambijenta“\nNiske i neredovne plate, kršenje radnih prava, rad na crno, malo posla uz veliku konkurenciju na tržištu rada – okvir su u kojem danas pokušavaju da funkcionišu radnici u Srbiji. Slabo organizovani i nezaštićeni, žrtve su poslovne klime karakteristične za zemlje niskog standarda i jeftine radne snage.\nFoto: Ana Vuković/Mašina / Prvomajski protest sindikata "Nezavisnost", SSSS, i Levog samita Srbije\nPolitika ekonomskog razvoja putem privlačenja direktnih stranih investicija koju sprovode sve srpske Vlade od 2000. godine do danas, uticala je na to da se radnička prava žrtvuju zarad budućeg progresa koji se meri rastom bruto društvenog proizvoda i pozicijom na „Doing Bussines“ listi. Uz to, lošem i nesigurnom položaju radnika doprinele su “pljačkaške” privatizacije kao i tajkunizacija Srbije.\nKoliko je tačno uložila država Srbija u poslednjih deset godina za privlačenje stranih investitora gotovo da nije moguće izračunati. Za takvu vrstu podsticaja ne izdvaja se novac samo iz budžeta.\nNajveća subvencija, osim u novcu, za strane investiture u Srbiji jeste i jeftina radna snaga.\nKakvi su efekti politike subvencionisanja stranih investitora pogledajte u emisiji "Insajder bez ograničenja: Srbija najveći pojedinačni “strani” investitor"\nSve ove promene u odnosu rada i kapitala dovele su do toga da sindikati, kao organizacije koje treba da štite kolektivna prava radnika, nemaju veliki uticaj prilikom pregovaranja sa Vladom i Unijom poslodavaca, ali ni i kredibilitet među onima koje treba da štite.\nVlada Srbije u „ljubavi sa korporativnim kapitalom“\nZoran Stojiljković, profesor na Fakultetu političkih nauka u Beogradu i predsednik reprezentativnog sindikata „Nezavisnost“, kaže za Insajder.net da je glavni razlog za skoro nevidljivu ulogu sindikata to što oni nisu uspeli da zaštite radnike u tranziciji koja je, prema njegovom mišljenju, „sprovedena metodom spaljene zemlje“\n„Nažalost nismo uspeli da zaustavimo ni rat, ni privatizaciju, ni neoliberalni koncept razvoja. Naše vlasti koje su u ljubavi sa korporativnim kapitalom ponašale su se kao veći katolici od pape, jer je sistematski vođena politika protiv radnika. Mi smo zbog toga po svim socijalnim parametrima prikovani na dno u regionu,“ kaže Stojiljković za Insajder.\nFoto: Medija Centar Beograd / Zoran Stojiljković\nPrema podacima evropskog statističkog zavoda Eurostat, nejednakost prihoda u Srbiji je veća nego u bilo kojoj zemlji EU, ali i u Makedoniji i Turskoj. Srbija je i među evropskim zemljama sa najvišom stopom rizika od siromaštva.\nSindikati, istovremeno, već duži niz godina ne uspevaju da značajnije podignu minimalnu cenu rada koja na mesečnom nivou iznosi 22.620 dinara što je skoro duplo manje od vrednosti minimalne potrošačke korpe u Srbiji.\nMinimalnu cenu rada u Srbiji propisuje Socijalno-ekonomski savet koji čine predstavnici Vlade Srbije i reprezentativni predstavnici sindikata i poslodavaca.\nMeđutim, prema rečima Zorana Mihajlovića, generalnog sekretara Saveza samostalnih sindikata Srbije, Vlada obično staje na stranu poslodavaca, dok istovremeno strani investitori uopšte ne učestvuju u procesu pregovaranja sa sindikatima.\n„Imate Uniju poslodavaca u kojoj nemate stranih investitora, jer oni nemaju potrebu za tim. Oni su u Savetu stranih investitora i u saradnji sa Vladom kroje zakone zbog čega nemaju nikakav interes da pregovaraju sa radnicima. Što bi investitor koji ima mogućnost da utiče preko Bele knjige bio u Socio-ekonomskom savetu,“ ističe Mihajlović za Insajder.net.\nSavet stranih investitora je poslovno udruženje koje je 2002. godine osnovalo četrnaest stranih investitora i koje svake godine izdaje takozvanu „Belu knjigu“ u kojoj Vladi daju preporuke kako bi trebalo poboljšati poslovnu klimu u Srbiji.\nSociolog Miloš Baković Jadžić, iz Centra za politike emancipacije, kaže za Insajder.net da upravo zbog toga što država ima neoliberalni pristup ekonomskom razvoju sindikati sami po sebi nemaju previše šansi da zaštite radništvo.\n„Treba biti pošten i zapitati se koliko je realno očekivati od sindikata, međusobno zavađenih, izmrcvarenih i pacifikovanih, da osmisle alternativne ekonomske pristupe, ukoliko država prihvata da bude u potpunosti podređena interesima stranog i domaćeg krupnog kapitala i potpuno zavisna od finansijskih tržišta i institucija,“ objašnjava Baković Jadžić.\nZbog nemoći sindikata radnici se okreću partijama\nMeđutim, pored objektivnih poteškoća, mnogi kritikuju sindikalne čelnike da su se zarad sopstvenih privilegija korumpirali i izdali radničke interese.\n„Što se tiče vrha sindikalne piramide to zaista nije moj utisak. Ja smatram da su sindikati cenzurisani celokupnim manevarskim prostorom u kome rade,“ kaže Zoran Stojiljković.\nOn dodaje da se zbog prekarizacije rada i konstantnog straha od gubitka posla radnici danas iz klijentelističkih razloga više uzdaju u političke partije, nego u sindikate.\n„Istina je da sindikati ne mogu štošta da ponude radnicima, a samim tim ne mogu od njih da očekuju previše obaveza. Dobar deo zaposlenih imaju veće obaveze prema partiji koja ih je zaposlila, nego prema sindikatima,“ ističe Stojiljković.\nFoto: knjazevacinfo/ printscreen / Protest radnika firme 'Falk ist' u Knjaževcu\nU javnom sektoru radnici se uzdaju u partiju, dok je u privatnom sektoru formiranje sindikata ili kontrolisano ili strogo zabranjeno. Radnicima nije naklonjen ni poslednji Zakon o radu kojim je olakšano otpuštanje, a rad na određeno produžen sa jedne na dve godine.\n„U čitavoj Evropi nemate zakone kao u Srbiji. Takođe, inspekcija rada svoj posao radi izuzetno površno, a ljudi tamo su često postavljeni po partijskoj liniji, pa je pitanje i koliko su samostalni. Procesi za neisplaćene zarade radnicima traju i po nekoliko godina, a sudovi su neefikasni i ne štite na pravi način radnika,“ ističe Mihajlović.\nImperativ sindikata osavremenjivanje načina rada\nBaković Jadžić smatra da potreba za sindikatima nikada neće prestati, ali dodaje da oni moraju da se prilagode novim okolnostima na tržištu rada, ali i širim društveno-političkim promenama u svetu.\n„Pred sindikatima je, ukoliko misle da prežive, unutrašnja demokratizacija i podmlađivanje, izmene načina strukovnog i hijerarhijskog organizovanja, kao i osavremenjivanje načina rada i povezivanje uže sindikalnih tema sa širim društvenim i promenama u svetu,“ ističe Jadžić.\nSindikati će u narednom periodu imati dosta posla s obzirom da se u narednom periodu očekuje donošenje novog zakona o radu, ali i zakona koji će regulisati agencijsko zapošljavanje. Takođe, predstoji im borba za izmenu zakona o penzionom osiguranju, ali i novi pregovori za dizanje minimalne zarade.\nStojiljković smatra da sindikati imaju dosta lošu „startnu poziciju“, ali ističe da je to samo razlog više da što pre počnu da se prilagođavaju novim okolnostima.\n„Srbija se nalazi na poluperiferiji neoliberalnog kapitalizma , a naši političari su trbuhozborci neoliberalnog kapitalizma. Ipak, mi nemamo drugog izbora nego da se borimo. Treba raditi na podmlađivanju sindikata, jer ćemo u suprotnom ostati bez članstva. Takođe, moramo ući u koštac za digitalizacijom rada, ali i organizacijom radništva van radnih mesta,“ zaključuje Stojiljković.\nTrivan: Srbiju očekuju ozbiljne klimatske promene, pošumljavanje rešenje\nRadnici Goše spremaju proteste ako dobiju otkaze


Kulturni centar prekida sa organizacijom programa i manifestacija u cilju sprečavanja epidemije | ZR KLIK\nKulturni centar prekida sa organizacijom programa i manifestacija u cilju sprečavanja epidemije\nZrenjanin- Na osnovu odluke Gradskog štaba za vanredne situacije Kulturni centar Zrenjanina prekida sa organizacijom i suorganizacijom programa i gradskih manifestacija u cilju sprečavanja epidemije izazvane širenjem koronavirusa.\nProgram Banatske bajke i Kulturnog leta sačekaće neke druge dane kada se stvore uslovi za njihovu relizaciju a od predviđenih direktnih programskih aktivnosti Kulturnog centra, koje obuhvataju: filmski, dečji, muzički i pozorišni program, takođe se prekida sa održavanjem.\nPubliku u Kulturnom centru očekuju izložbe koje će se organizovati bez otvaranja uz mogućnost posete uz pridržavanje propisanih mera i broja prisutnih ljudi u zatvorenom prostoru.\nPreko FB stranice Kulturnog centra publika će imati priliku da od autora-umetnika i organizatora postavki sazna sve potrebne detalje o izložbi. Podsećamo Vas da je obavezno nošenje zaštitinih maski u svim zatvorenim prostorima. Unapred vam se zahvaljujemo na poštovanju navedene mere prilikom posete Kulturnom centru.


Predstavljena „Strašila“ Berina Tuzlića | Adria Daily\nBerin Tuzlić, nagrađivani animator i strip umetnik iz Bosne i Hercegovine, predstavio se prvi put domaćoj javnosti u petak, 4. septembra, na otvaranju izložbe stripa „Strašila“, u galeriji „Štab“, koju će svi zainteresovani moći besplatno da pogledaju sve do utorka, 8. septembra.\nIzložba je koncipirana iz dva dela – plakata/stripova i projekcije animiranog filma, dok je na otvaranju nastupio i sarajevski bend „Bezbeli Apstraklije“, čiji je Tuzlić član.\n„Naizgled dečiji strip „Strašila“ lako se smešta u svet odraslih propitujući osnovnu ulogu i uticaj masovnih medija ka njihovim konzumentima. Kroz ovaj strip, ali i celu izložbu, imao sam želju da poručim javnosti da ne dozvole da im mediji odvuku fokus od njihovih ciljeva, kao i da im ne ukradu sposobnost rasuđivanja, mogućnost igranja i kreativnog stvaranja“ – istakao je na otvaranju Berin Tuzlić, autor stripa i animiranog filma „Strašila“.\nIzložba će biti otvorena svakog dana, od 10 do 22 sata, do 8. septembra, u galeriji „Štab“.


Srbi sa severa Kosova neće Tačijeve plate\nPodržali Vladu Srbije\n18.10.2012. 23:26h 17:18h\nPredstavnici Srba sa severa Kosova su u Zvečanu istakli da pozdravljaju ovu odluku vlade Srbije i da su pitanje tzv. duplih plata preko Kancelarije za Kosovo i Metohiju sami inicirali a da sada očekuju da vide rezultate\nZVEČAN - Predstavnici Srba sa severa Kosova podržali su odluku Vlade Srbije koja je naložila nadležnim organima državne uprave da bez odlaganja utvrde koji zaposleni primaju plate i od kosovskih institucija i da prema njima preduzmu sve zakonske mere.\nPredstavnici Srba sa severa Kosova su u Zvečanu istakli da pozdravljaju ovu odluku vlade Srbije i da su pitanje tzv. duplih plata preko Kancelarije za Kosovo i Metohiju sami inicirali a da sada očekuju da vide rezultate.\nNačelnik kosovskomitrovičkog Okruga Radenko Nedeljković izjavio je da je vlada Srbije ovom odlukom pokazala zrelost i odlučnost i da od radnika zaposlenih u državnim institucijama na Kosovu očekuje da prestanu da primaju novac od kosovske vlade.\nPredsednik opštine Zubin Potok Slaviša Ristić rekao je da podržva dluku vlade Srbije, pomenuvši i duple penzije, dupla socijalna davanja ali i dupla lična dokumenta koja poseduju Srbi na Kosovu.\nRistić je istakao da se sada očekuje da se vidi kako će se u praksi realizovati odluka vlade Srbije i da ne bi bilo dobro da, kao ranije, poslodavci daju otkaze pojedinim radnicima koji su primali plate kod drugih poslodavaca a onda ih srpski sud vraćao nazad na posao.\n"Onaj ko se zalaže za opstanak države Srbije na ovim prostorima ne može da računa da prima platu iz Prištine", rekao je on ukazavši na spremnost da, u skladu sa nadležnostima, odluka vlade bude sprovedena u institucijama opštine čiji je predsednik.\nPredsednik opštine Kosovska Mitrovica Krstimir Pantić izjavio je da Albanci na svaki mogući način žele da prikažu međunarodnoj zajednici kako Srbi žele da se integrišu u tzv. kosovsko društvo i kako prihvataju kosovsku nezavisnost.\nOn je naglasio da je jedan od načina da se to postigne bilo i davanja određenih primanja radnicima, penzionerima, socijalna davanja, uz uslovljavanje ljudi vađenjem albanskih dolkumenata.\nPantić je naglasio da je ova inicijativa o ukidanju duplih odnosno prištinskih plata potekla od predstavnika lokalnih samouprava što su kasnije prihvatili i Kancelarija za Kosovo i Metohiju i vlada.\nSrbi sa severa će i na ovaj način pokazati međunarodnoj zajednici da ne priznaju nezavisno Kosovo i da je za njih jedina država Republika Srbija, a Albancima će biti izbijen jedini adut da Srbi putem tih primanja priznaju kosovsku nezavisnost, rekao je Pantić.\nsever Kosovakrstimir panticplateVLADA SRBIJE


Vučić: Beograd će reagovati na zahtjev Prištine za članstvo u Savjet Evrope - Top Portal\nNaslovnica Vijesti Regija Vučić: Beograd će reagovati na zahtjev Prištine za članstvo u Savjet Evrope\nVučić: Beograd će reagovati na zahtjev Prištine za članstvo u Savjet Evrope\nPredsjednik Srbije Aleksandar Vučić rekao je da će Priština danas podnijeti zahtjev za članstvo u Savjet Evrope, što, kako je ocijenio, predstavlja kršenje svih međunarodnih normi i najavio da će Beograd na to politički reagovati.\nVučić kaže da je to na sinoćnoj radnoj večeri za lidere Zapadnog Balkana u Briselu potvrdila ministar u prištinskoj vladi Donika Gervala-Švarc, ističući da je riječ o kršenju svih principa međunarodnog javnog prava i normi iz pojedinih sporazuma od rezolucije Savjeta bezbjednosti UN 1244 do Vašingtonskog sporazuma.\n– Postalo je besmisleno da govorimo da im više od 3.210 dana ne pada na pamet, ne da primene, već i da razgovaraju o Zajednici srpskih opština – rekao je Vučić novinarima u Briselu.\nOn kaže da Srbiji predstoji veoma težak period i dodatne turbulencije.\n– Priština misli da ukrajinsku situaciju koristi, optužujući Srbija za produženu ruku Rusije i dobije mnogo više nego na šta je računala ranije, predstavljajući sebe kao velikog borca protiv ruskog uticaja – rekao je Vučić.\nOn je dodao da će u narednih 36 sati biti zakazana sjednica Savjeta za nacionalnu bezbjednost.\n– Počećemo politički da reagujemo i to je naš odnos. Ako neko misli da može da nas ucenjuje i da pritiscima slomi Srbiju, neće iće tako lako kako ste zamislili – rekao je Vučić.\nOn kaže da Srbija nema mnogo toga u svojim rukama, ali da će se boriti na međunarodnoj sceni za dalje povlačenje priznanja Kosova.\nNa pitanje novinara da li mu je neko iz EU rekao da će Ukrajina možda dobiti status kandidata po principu kiparskog modela, dok u slučaju Srbrije to nisu dozvoljavali ni da se pomene, Vučić je rekao da se danas u svijetu jasno vidi da jedini princip koji važi da nema principa.\n– Besmisleno je pričati o principima. Moramo u Srbiji da razumemo da je važno da se držimo morala u donošenju odluka, ali da mislimo da ćemo zbog toga da pobedimo – ne. Do sada se pokazalo da gola sila i kršenje principa imaju prednost u odnosu na poštovanje prava i normi međunarodnog javnog prava – rekao je Vučić.\nOn je istakao da je za Srbiju ubrzanje evropskog puta strateški cilj, a da ne može da govori u ime EU o njihovom raspoloženju.\nVučić je naveo da očekuje da mnogo toga bude razjašnjeno do velikog samita o Zapadnog Balkanu 23. juna gdje će francuski predsjednik Manuel Makron “preuzeti veliku odgovrnost na sebe”.\nPrethodni članakNastavak suđenja za zločine nad Srbima u Hrasnici\nNaredni članakVerhaz: U Srpskoj nije zabilježen nijedan slučaj akutnog hepatitisa


U telefonskom razgovoru sa grčkim premijerom Kirijakosom Micotakisom, predsjednik Turske Redžep Tajip Erdoan je rekao da porast u dolascima ljudi iz Afganistana može da predstavlja "ozbiljan izazov za sve"\n– Ne možemo pasivno čekati potencijalni dolazak – rekao je ministar za civilnu zaštitu Mihalis Krisohoidis i dodao da će granice Grčke ostati “nepovredive”.\nU telefonskom razgovoru sa grčkim premijerom Kirijakosom Micotakisom, predsjednik Turske Redžep Tajip Erdoan je rekao da porast u dolascima ljudi iz Afganistana može da predstavlja “ozbiljan izazov za sve”.\nPrema izveštajima NATO-a, više od 18.000 ljudi je odletjelo od kada su militanti zauzeli glavni grad Kabul 15. augusta.\nHiljade ljudi i dalje se nalazi na aerodromu, gde su naoružani pripadnici talibana apelovali na one bez putnih isprava da se vrate kući.\nCentralna vlast u Kabulu potpisala je u nedjelju, 15. august, kapitulaciju i mirno predala vlast predstavnicima talibana, a predsjednik je napustio državu. Talibani su potom objavili da su preuzeli kontrolu nad zemljom, kojom su vladali od 1996. do 2001, prenosi RSE.


Održani parlamentarni izbori na Kosovu\nGlasački listić na današnjim parlamentarnim izborima na Kosovu\nNa Kosovu su u nedelju održani vanredni parlamentarni izbori, koji se prvi put od 1999.godine odžavaju na celoj teritoriji Kosova. Prema nezvaničnim podacima na izbore je izašlo oko 43 odsto birača.\nIzborna mesta u svim sredinama na Kosovu otvorena su na vreme, jutros u sedam sati. Od trideset političkih subjekta koji su učestvovali na ovim vanrednim parlamentarnim izborima pet su iz srpske zajednice. Vlada Srbije je na ovim izborima podrzala Srpsku listu.\nNosilac Srpske liste Branimir Stojanović rekao je nakon glasanja u Gračanici da je najvažnije političko jedinstvo.\n“Ovo jedinstvo koje smo krenuli da pravimo mora da se razvija, mora da se neguje. Postoji mnogo problema na koje moramo da odgovorimo. Od privatizacije, preko formiranja nekih novih opština, do formiranja Zajednice srpskih opština koja je naš cilj”, rekao je Stojanović.\nKandidat za poslanika Srpske liste Srđan Popović rekao je da su današnji parlamentarni izbori na Kosovu veoma značajni za opstanak Srba na Kosovu.\n“Nadam se da će birači prepoznati važnost ovih izbora i verujem da će prepoznati krajnji cilj, a to je borba za naša prava i naš nacionalni interesi. Ovi izbori će takođe pokazati koliko Srbi žele da opstanu na Kosovu”, kazao je Popović.\nNosilac liste Progresivne demokratske stranke Nenad Rašić rekao je nakon glasanja da su ovi izbori pre svega značajni zbog sprovođenja Briselskog sporazuma.\n“Briselski sporazum je i dalje mrtvo slovo na papiru, ali očekujem da će biti primenjen do sledećih izbora, ne zbog kosovskih Srba, nego zbog aspiracija, pre svega, Prištine i Beograda. Taj sporazum nameće Srbima na Kosovu određene mere koje neće biti popularne što većina stanovništva zna. Zato oni koji uđu u Vladu moraju da znaju da harmonizuju sve te odnose koji budu na lokalnom, centralnom i regionalnom nivou", kazao je Rašić.\nZamenik premijera Kosova Slobodan Petrović koji je bio kandidat Srpske liste, očekuje da će ova lista preći cenzus i da će Srbi u parlamentu imati više od 10 zagarantovanih mesta, koja im pripadaju Ustavom Kosova bez obzira na broj izašlih glasača.\n“Ono što je moje očekivanje jeste da će Srpska lista sigurno ubedljivo dobiti najveću podršku. Ono što je naša procena, a ujedno i želja da pređemo tih magičnih pet odsto, odnosno cenzus koji je sada neophodan kako bi imali veći broj poslanika od onih deset zagarantovanih“, rekao je Petrović.\nKosovski parlamentarni izbori prvi put su održani i na severu Kosova. U tom delu Kosova bilo je pojačano prisustvo pripadnika KFOR-a, EULEKS i Kosovske policije. Na biračkim mestima prelepljeni su simboli Republike Kosovo nalepnicama na kojima je pisalo, zabranjeno unošenje oružja.\nPravo da bira 120 poslanika kosovskog parlamenta imalo je 1.782.454 birača, što je za oko 40.000 građana više nego što Kosovo ima stanovnika prema popisu koji je obavljen 2011. godine.


Policy Bridging Initiative - Centar za izgradnju kapaciteta\nOd septembra 2014. godine Beogradska otvorena škola je partner na projektu Policy Bridging Initiative koji sprovodi organizacija International Centre for Policy Advocasy (ICPA) u okviru tekućeg ciklusa programa Regional Research Promotion Programme (RRPP) za Zapadni Balkan koji finansira i sprovodi Univerzitet u Friborgu, Švajcarska.\nPolicy Bridging Initiative je inicijativa koja nastoji da obuči i osnaži grantije, istraživačke organizacije i institucije u okviru RRPP programa da se jasnije zalažu za policy kapacitete svojih projekata. Naime, RRPP tim sa sedištem u Švajcarskoj želeo je da unapredi zagovaračke afinitete organizacija i institucija čije su projekte podržali u periodu od 2014-2016. godine. Da bi to ostvarili, angažovali su trenerske eksperte iz ICPA, da kroz setove obuka, konsultacija i pisanih komentara na predloge praktičnih politika dodatno obuče grantije RRPP fonda, kao i da njihove projekte rasterete akademskog pristupa i akcenat prenesu na zagovaranje konkretnih preporuka za delovanje donosilaca političkih odluka.\nKao rezultat dugogodišnje saradnje i delovanja u istoj oblasti, ICPA je angažovao BOŠ da bude ko-partner u sprovođenju ovog projekta. ICPA i BOŠ kroz Policy Bridging Initiative trenutno osnažuju kapacitete za sprovođenje 21 regionalnog projekta koji sprovode 63 institucije/organizacije iz Makedonije, BiH, Albanije, Kosova i Srbije. Projekat se realizuje u periodu septembar 2014 - avgust 2016. godine.


Vodeće Učilište za beauty&wellness edukacije.\nOsluškujemo potrebe naših polaznika i zbog toga su upisi na edukacije svakodnevni. Na željene edukacije možete se upisati svaki dan unutar radnog vremena, a termini za pohađanje edukacija prilagođeni su vašem slobodnom vremenu.\nZnanje s diplomom\nKako biste još lakše i brže ostvarili ciljeve, Učilište vam nakon završene edukacije izdaje uvjerenje o stečenom\ndodatnom obrazovanju te sva ostvarena zanimanja osobno upisjete u E-Radnu knjižicu pri Zavodu za mirovinsko osiguranje.\nVodeći u regiji\nPonosni smo na status Arimed Učilišta kao vodećeg obrazovnog centar u Hrvatskoj i regiji za sva beauty&wellness zanimanja. Najbolji pokazatelji našeg uspjeha su preko 30 tisuća zadovoljnih polaznika i 31 edukacija s programima koji prate najnovije trendove.


Press Online :: Politika :: Haljimi: Sastanak u Vašingtonu organizovan za potrebe kampanje Donalda Trampa / print=true\nHaljimi: Sastanak u Vašingtonu organizovan za potrebe kampanje Donalda Trampa\nPolitički analitičar iz Prištine Fisnik Haljimi ocenjuje da je susret predstavnika Beograda i Prištine u Vašingtonu organizovan za potrebe izborne kampanje predsednika Donalda Trampa i da zato ne treba očekivati dogovor o političkom rešenju kosovskog pitanja.\nHaljimi smatra da je, kako kaže, sporazum o razmeni teritorija izvestan.\nTramp će, tvrdi, ovaj susret u Vašingtonu iskoristiti u izborne svrhe i međunarodnoj zajednici predstavniti kao uspeh tako što će Beogradu i Prištini, kako kaže, dati oko dve milijarde dolara direktnih investicija za veoma važne infrastrukturne projekte.\n- Srbija i Kosovo dobiće novac za projekte, put i modernizaciju železničkog saobraćaja. Sve će se se dešavati u ekonomskoj sferi. Naravno da će se otvoriti i ostala pitanja o kojima će se pregovarati krajem godine ili početkom sledeće godine ukoliko Tramp pobedi na izborima - rekao je Haljimi za portal "Kosovo onlajn".\nHaljimi pritom odbacuje mogućnost bilo kakvog iznenađenja i političkog dogovora u Vašingtonu.\n- Što se političkog rešenja tiče, ta priča je odavno gotova. Imamo dogovor o razmeni teritorija i to će se još malo odugovlačiti, ali će se desiti, pošto su sa tim sagalasni SAD, Srbija, deo albanskih političara i ono što je važno, Rusija - tvrdi Haljimi.


FBI: Na predsednika Buša tokom njegovog govora u Tbilisiju bačena bomba\nPredstavnici američkog Federalnog istražnog Biroa izjavili da je na predsednika Buša, tokom njegovog govora u gruzijskoj prestonici Tbilisiju bačena ručna bomba, koja nije eksplodirala samo zahvaljujući ljudskoj greški.\nIstražitelji FBi-a su saopštili da ručna bomba, koja je bačena na američkog predsednika i koja je pala 30 metara dalje, nije eksplodirala samo zahvaljujući tome što dugme za detonaciju nije bilo dovoljno pritisnuto. U saopštenju američke ambasade u Tbilisiju navodi se da je FBI ustanovio da je taj incident mogao da ugrozi kako živote predsednika Buša i gruzijskog predsednika Mihaila Saakašvilija tako i okupljenih gradjana koji su došli da čuju predsednikov govor. Neki od civila su prošli bezbednosne punktove na Trgu slobode, nekoliko sati pre govora. Oba predsednika sa suprugama, stajala su iza neprobojnog stakla sa otvorom za mikrofon. Predstavnik Bele Kuće Skot Meklelan je izjavio da predsednik počeo da drži govor, pošto su pripadnici tajne službe smatrali da je situacija bezbedna.\n“Tajna služba pred svaki javni nastup predsednika, preduzima niz mera predostrožnosti. To i u ovom slučaju treba imati na umu.“ rekao je Meklelan i dodao da je predsednik obavešten da je ručna bomba, koja je bačena na njega u Tbilisiju bila aktivna i da je istraga u toku. Meklelan je takođe ukazao da je predsednik rekao da ima puno poverenje u rad tajne službe i da čeka rezultate zajedničkih nalaza američkih i gruzijskih istražitelja. Gruzijska policija je u početku saopštila da se radi o neaktivnoj ručnoj bombi iz sovjetske ere, koja je stavljena na trg sa ciljem da stvori paniku. Za informaciju koja bi pomogla u rasvetljavanju incidenta ponuđena je nagrada od 11 hiljada dolara.


Korona virus i Rusija: Karantin na visokoj nozi - kako u pandemiji žive ljudi iz Putinovog okruženja - BBC News na srpskom - Dnevni list Danas\nPočetna » BBC News na srpskom » Korona virus i Rusija: Karantin na visokoj nozi – kako u pandemiji žive ljudi iz Putinovog okruženja\nBBC News na srpskom17.05.2021. 10:23\nKrajem marta 2020. godine, posada Specijalnog letačkog odreda „Rusija“, koja služi predsednika i druge najviše zvaničnike, prvi put bila je u karantinu u jednom hotelu u Podmoskvlju.\nViše od 6,4 milijarde rubalja (više od 84,5 miliona dolara) dodeljeno je Kabinetu predsednika za borbu protiv pandemije.\nŠezdeset zaposlenih Specijalnog letačkog odreda „Rusija“ (SLO) poslato je 26. marta 2020. godine u petodnevni karantin u luksuzne, ali i obične sobe lečilišta Desna u Novoj Moskvi.\nPodaci državnih ugovora svedoče da su se u karantinu među prvima našli piloti i drugi zaposleni u letačkoj jedinici „Rusija“, koja opslužuje najviše državne zvaničnike – uključujući i Putina lično,\nOba pansiona nalaze se na otprilike 20 kilometara od Vnukova-2 – centralnog terminala Specijalnog letačkog odreda „Rusija“.\nPrema podacima sa sajta javnih nabavki, specijalni letački odred „Rusija“ i auto-transportno preduzeće „Rusija“, Centralna klinička bolnica i sam Kabinet predsednika zaključili su više od 25 dugoročnih sporazuma, otvorenih datuma, o rezervisanju soba, običnih i luksuznih apartmana u hotelima Kremlja.\nNajveći zvanični zakupac kremljevskih odmarališta tokom cele godine bio je specijalni letački odred „Rusija“.\n„Posada [Putinovog] aviona, posada helikoptera, posada premijera i ministara spoljnih poslova Sergeja Lavrova“, nabraja sagovornik BBC-ja.\nTrenutno niko ne boravi kod nas“, odgovaraju iz odmarališta na pokušaj BBC novinara da rezerviše sobu.\n„Ne bih imao šta da dodam na odgovore Kabineta“, – izjavio je za BBC portparol predsednika Dmitrij Peskov.\n„Pored toga, lica koja imaju veze sa rukovodstvom države i koja garantuju njen rad, naravno da su povezane sa karantinskim merama. To je apsolutno normalna situacija“, naveo je Peskov.\nNezvanično žestoko, zvanično bez vesti


OECD traži od Austrije odlučnije akcije protv korupcije\nOrganizacija za ekonomsku saradnju i razvoj (OECD) apelovala je u utorak na austrijske vlasti da usvoje dodatne mere u borbi protiv korupcije i pranja novca na graničnim prelazima.\nOECD je u izveštaju pozvala austrijske vlasti da ojačaju zakonodavstvo u toj oblasti i pažljivije prate kriminalne grupe.\nTakođe, kritikovano je Udruženje austrijskih banaka, kojem pripadaju gotovo sve austrijske banke, zbog toga što ne izvršavaju sudska naređenja. Ukazuje se na probleme u oblasti klađenja jer 70 odsto opklada u Austriji dolazi od stranaca čiji kredibilitet ne proverava Ministarstvo finansija.\nAustrijsko Ministarstvo finansija najavilo je da će povodom izveštaja održati sastanak sa predstavnicima bankarskog sektora.


Dan prosvetnih radnika - YU ECO RTV\nNaslovna / Društvo / Dan prosvetnih radnika\nGoran novembar 8, 2017\tDruštvo Napiši komentar 90 Pregledi\nPovećanjem plate od 5-10% privremeno je poboljšan položaj prosvetnih radnika poručili su iz Sindikata za obrazovanje povodom Dana prosvetnih radnika. Pored toga istakli su da je neophodno rešavati probleme kao što su zabrana zapošljavanja i visina plata čije bi povećanje u većoj meri pozitivno uticalo na unapređenje položaja prosvetnih radnika.\nAna Kopunović je učiteljica u OŠ ,,Jovan Jovanović Zmaj“ punih dvadeset i devet godina. Ona nam je rekla da je položaj prosvetnih radnika solidan, ali da je potrebno vratiti poštovanje njihovoj profesiji koje izostaje od strane države, roditelja a samim tim i od učenika.\nPrema rečima Čedomira Baroša, predsednika Gradskog odbora Sindikata obrazovanja Srbije, u toku ove godine došlo je do blagog pomaka u položaju prosvetnih radnika u odnosu na prošlu školsku godinu. Glavni problemi sa kojima se suočavaju jesu visina zarade koja je ispod republičkog nivoa i zabrana zapošljavanja. On napominje da je 30% prosvetnih radnika zaposleno na određeno vreme i ističe da će se zalagati za opšte povećanje plate u narednoj godini koje bi trebalo da doprinese boljem položaju prosvetnih radnika u našoj državi, jer kako kaže materijalni aspekt utiče na kvalitet obrazovanja.\nDan prosvetnih radnika u našoj zemlji obeležava se na Mitrovdan koji je nepouzdan dan rođenja Vuka Karadžića. Međunarodni dan prosvetnih radnika u svetu se obeležava petog oktobra.\nPrethodna Sinoć obeleženo 79 godina od osnivanja i 25 godina od obnavljanja KSS\nSledeća Broj nezaposlenih za oko 2000 manji u odnosu na prošlu godinu


Ugovor o radu na puno, nepuno i skraćeno radno vreme - Knjigovodstvena agencija AKTIVA sistem\nUgovor o radu na: - puno radno vreme - nepuno radno vreme - skraćeno radno vreme (postavljeno 10. jula 2017. godine)\nUgovor o radu na puno radno vreme\nPod radnim vremenom se podrazumeva vreme koje zaposleni provodi na radnom mestu obavljajući svoje radne zadatke prema nalozima poslodavca.\nU skladu sa odredbama Zakona o radu, član 51. stav 1, puno radno vreme iznosi 40 časova nedeljno, odnosno 8 časova dnevno. Opštim aktom se može utvrditi da puno radno vreme bude kraće od 40 časova nedeljno, ali ne kraće od 36 časova nedeljno. Radno vreme koje je kraće od punog radnog vremena predstavlja nepuno radno vreme. Pored toga, član 87. Zakona zabranjuje da se za zaposlenog mlađeg od 18 godina utvrdi puno radno vreme duže od 35 časova nedeljno ili duže od 8 časova dnevno.\nU radno vreme se uračunava i vreme odmora koje prema Zakonu o radu iznosi najmanje 30 minuta za 8 časova rada dnevno.\nUgovor o rad na nepuno radno vreme\nNepunim radnim vremenom se smatra radno vreme koje je kraće od 40 časova nedeljno. Zaposleni ostvaruje ista prava i obaveze kao i kod rada na puno radno vreme, osim zarade i drugih primanja koja se isplaćuju srazmerno vremenu koje je zaposleni proveo na radu osim ako opštim aktom ili ugovorom radu nije drugačije određeno.\nPrilikom zasnivanja radnog odnosa na nepuno radno vreme, poslodavac bi od zaposlenog trebao da uzme izjavu u kojoj se navodi da li sa nepunim radnim vremenom radi samo kod njega ili i kod drugih poslodavaca, kako bi mogao na pravilan način da izvrši obračun poreza i doprinosa.\nNaime, u skladu sa članom 40. Zakona o doprinosima za obavezno socijalno osiguranje (“Službeni glasnik RS”, broj 84/2004, 61/2005…68/2014) propisano je da se za zaposlenog koji radi sa nepunim radnim vremenom kod jednog poslodavca, a zarada koju ostvaruje je niža od najniže mesečne osnovice, doprinosi obračunavaju na važeću najnižu osnovicu.\nZa zaposlenog koji radi sa nepunim radnim vremenom kod dva ili više poslodavaca i na taj način ostvaruje puno radno vreme, a kome je ukupna zarada koju ostvaruje kod poslodavaca niža od najniže mesečne osnovice, svaki poslodavac obračunava i plaća doprinose na srazmerni iznos najniže mesečne osnovice doprinosa.\nUgovor o radu na skraćeno radno vreme\nZaposlenima koji rade na teškim, rizičnim i po zdravlje štetnim poslovima, poslodavac može da skrati radno vreme srazmerno štetnom dejstvu uslova rada na zdravlje zaposlenog i to najviše 10 časova nedeljno.\nSkraćeno radno vreme utvrđuje se na osnovu stručne analize, u skladu sa Zakonom. Zaposleni ostvaruje sva prava i obaveze iz radnog odnosa kao da je u pitanju rad sa punim radnim vremenom.\nRelevanti propisi nalaze se u odeljku: Propisi o radu i zapošljavanju\nPratite nas i na FB stranici: AKTIVA sistem\nAutori: Jelena Kondić i Bojana Jovanović


Home / VESTI / Vesti iz EU / ULOGA MEDIJA U PREVENCIJI NASILJA NAD ŽENAMA\nStevanovićeva se složila sa publikacijom prof. dr Mršević da mediji mogu da podignu svestu u društvu o ovom problemu kao i da oni imaju značajan uticaj u borbi protiv rodno zasnovanih stereotipa i predrasuda koji su u osnovu svakog vida diskriminacije i rodno zasnovanog nasilja.\nGordana Stevanović predlaže da mediji ne treba da izveštavaju samo kada se nasilje desi, već i kasnije posledice i sankcije upućene nasilniku, bez kvalifikacija koje na neki način opravdavaju nasilnika.\nZamenica zaštitnika građana ukazala je na alarmantan broj žena žrtava nasilja u porodici i partnerskim odnosima kao i na unapređivanje rada svih organa u sistemu zaštite žena. Stevanović je dodala da je Zaštitnik građana uputio određene preporuke nadležnim organima u cilju bolje razmene informacija kao i podizanja svesti o nultoj toleranciji na nasilje.


Uskoro dinarski krediti EBRD za mala i srednja preduzeća | Gde Investirati\nFebruary 4, 2017\tComments 1\nPredstavnici Evropske banke za obnovu i razvoj (EBRD) i Vlade Srbije i NBS potpisali su u petak Memorandum o razumevanju koji će omogućiti pokretanje programa kreditiranja te banke u lokalnoj valuti za mala i srednja preduzeća.\nMemorandum su potpisali ministar finansija Dušan Vujović, guverner NBS Jorgovanka Tabaković i direktor Kancelarije EBRD Danijel Berg, koji je najavio da će prva tranša kredita u dinarima biti realizovana do kraja marta ove godine.\nMinistar Vujović je istakao da ovaj memorandum pokazuje da je Srbija finansijski stabilna zemlja i da drži finansije pod kontrolom.\nKako je rečeno nakon potpisivanja tog dokumenta, memorandum omogućava EBRD-u da sredstva prikupljena emisijom dinarskih obveznica počne da koristi za svoj program finansiranja u lokalnoj valuti, što će dodatno učiniti dinarske zajmove pristupačnijim za lokalne kompanije.\nMemorandum predviđa da svi potpisnici potvrđuju značaj kreditiranja privede u lokalnij valuti i razvoj lokalnog tržišta kapitala, a slažu se i da treba pojačati napore za promovisanje zaduživanja u domaćoj valuti čime će se kompanije zaštiti od deviznog rizika.\nJorgovanka Tabaković (Foto:RSE)\nGuverner Tabaković je nakon potpisivanja memoranduma rekla da će Centralna banka nastaviti da podržava projekte koji su u opštem interesu građana Srbije i razvoja privrede, kao i domaćeg finansijskog tržišta.\nSpremnost EBRD na dinarsko kreditiranje MSP, koji su generator rasta i razvoja u mnogim zemljama, nesporno će biti podrška daljem rastu ekonomskih aktivnosti. Jedan od bitnih preduslova za realizaciju ovog i drugih projekata predstavljaju rezultati koji su postignuti na jačanju makroeknomskog okruženjea, kazala je Tabaković.\nPrema njenim rečima, politička, makroekonomska i finansijska stabilnost osnova su za vraćanje poverenja investitora u domaće ekonomske potencijale i u nosioce ekonomske politike.\nEBRD je početkom decembra 2016. emitovala dinarsku obveznicu, što je prvi slučaj izdavanja obveznica u lokalnoj valuti u Srbiji od jedne medjunarodne finansijske institucije.\nEmitovano je 250 obveznica denominovanih u dinarima u vrednosti od 2,5 milijarde dinara, a što će biti iskorišćeno za zajmove lokalnim preduzećima koja žele da smanje devizni rizik pri zaduživanju.\nEBRD je do danas invesirala, kako je rečeno na konferenciji, skoro 4,5 milijarde evra u različite sektore srpske privrede.\nPrevious Cene stanova na Kopaoniku u blagom padu\nNext Revizija Dodd-Frankova zakona, banke oduševljene, stručnjaci upozoravaju na mogućnost ponavljanja recesije\nTags EBRDkreditNBSVlada Srbije\nRaspisan konkurs za socijalno preduzetništvo mladih\nAleksa Živković, socijalni preduzetnik Prolaznici na ulicama Niša, Novog Sada i Beograda mogu ovih dana na bilbordima da primete lica ljudi koji poručuju da “može drugačije”.\nFebruary 04, 15:49 Reply\nЗнају ли се услови за овај кредит?


Maja Kojovic – Page 38 – ZZJZ FBiH\nEpidemiološka situacija u Federaciji BiH- četvrtak, 03.12.2020. godine (presjek stanja u 12h)\nNekategorizirano, NovostiBy Maja Kojovic December 3, 2020\nU protekla 24h, Zavodu za javno zdravstvo Federacije BiH prijavljeno je 2 717 uzoraka, od kojih je 760 pozitivno na SARS-CoV-2. Novi slučajevi registrirani su u svim kantonima/županijama u Federaciji BiH. Do sada je testirano ukupno 284 504 uzoraka, a SARS-CoV-2 je potvrđen kod 58 564 osobe.\nOdluka o izboru najpovoljnijeg ponuditelja- usluge čišćenja poslovnih prostorija Zavoda za javno zdravstvo Federacije BiH u Mostaru (2020-2022)\njavniBy Maja Kojovic December 3, 2020\nOdluka o izboru najpovoljnijeg ponuditelja- usluge ciscenja poslovnog objekta ZZJZFBIH u Mostaru 2020-2022.\nNovostiBy Maja Kojovic December 2, 2020\nU protekla 24h, Zavodu za javno zdravstvo Federacije BiH prijavljeno je 2 338 uzoraka, od kojih je 896 pozitivno na SARS-CoV-2. Novi slučajevi registrirani su u svim kantonima/županijama u Federaciji BiH. Do sada je testirano ukupno 281 787 uzoraka, a SARS-CoV-2 je potvrđen kod 57 804 osobe.


'CULTURAL ROOTS' stil u enterijeru | JYSK\n'CULTURAL ROOTS' stil u enterijeru\nTAGOVI: uredjenje doma, inspiracija\nUz pažljivo birane detalje JYSKov Range & Design tim kreirao je 'Cultural Roots' stil želeći da na jedinstven način omoguću kupcima da svom domu dodaju modernu notu uz pristupačne artikle. U nastavku teksta saznajte šta nam donosi 'Cultural Roots' stil i kako da osvežite vaš kutak uz nekoliko novih proizvoda.\n'Cultural Roots' stil predstavlja kombinaciju različitih boja i materijala, među kojima su dominantni motivi u zlatnim i bakarnim tonovima, te moderni detalji od stakla u boji. Ono što je primetno i čini poseban ovaj stil jesu predmeti u zemljanim nijansama, koje ćete lako uklopiti u bilo kom delu enterijera.\nKombinujući svetle i mekane tkanine sa detaljima od metala, u vašem domu napravićete dobar kontrast, a u isto vreme imati prijatnu i relaksirajuću atmosferu.\nNeki od detalja koje možete pronaći u JYSK asortimanu su tepisi, peškiri ili prekrivači kao i vaze i korpe, i sve to po pristupačnim cenama.\nDa li vam se dopada ovaj stil? Napišite nam u komentaru :)\nTrendovi u uređenju enterijera: zavese i dekori\nNapravite mesta za svoje misli uz The Thinkera


Konferencija: MOJ Psihoterapeut - Mingl\nKonferencija: MOJ Psihoterapeut\nSvako od nas barem jednom u životu doživi veliki gubitak, životnu krizu ili oseti potrebu za promenom. Kada je pravi trenutak da se obratimo psihoterapeutu?\nAsocijacija edukativnih praksi vas poziva na konferenciju psihoterapeuta gde ćete moći da se upoznate sa osnovnim pojmovima vezanim za psihoterapiju. Konferencija će se održati 4. novembra u Domu omladine od 17 do 21h.\nNa konferenciji će govoriti neki od najvećih stručnjaka iz oblasti psihologije, psihijatrije i psihoterapije, predstavnici sedam velikih pravaca u psihoterapiji. Oni će predstaviti svoj rad i specifičnosti svojih pravaca u psihoterapiji, približiće vam šta je to čime se bave, na koji način rade, kako doneti odluku o početku psihoterapije i kako taj proces izgleda.\nČućemo i kakve su sličnosti i razlike između psihoterapijskih pravaca, kao i koji su pravci priznati, što nam može pomoći da napravimo razliku između stručnjaka i onih koji to nisu.\nSaznaćemo kako se postaje psihijatar, psiholog i psihoterapeut, koje su razlike između ova tri zanimanja i kako sami ili uz pomoć psihoterapeuta možemo da poboljšamo svoje mentalno zdravlje.\nOva konferencija ujedno predstavlja uvod u ciklus tribina koji ćemo održati tokom sledeće godine, pod nazivom Moj psihoterapeut na kojoj ćemo se detaljno upoznati sa različitim psihoterapijskim školama i pravcima koji su u Srbiji i svetu akreditovani, i to iz prve ruke, od stručnjaka koji se decenijama bave ovim plemenitim zanimanjem.\nZahvaljujuci uspešnoj saradnji sa Domom omadine Beograda, u poslednje dve godine organizovali smo niz tribina sa psihološkim temama, a očekujemo vas i u narednom periodu sa novim stručnjacima i predavanjima iz ovih oblasti.\nInformacije o događaju kao i propratna fotografija preuzete su odavde.


Vučić: Srbija će ponuditi dodatne nagrade da se pronađu oni koji su počinili zločin u Goraždevcu GracanicaOnline.Info\nVučić: Srbija će ponuditi dodatne nagrade da se pronađu oni koji su počinili zločin u Goraždevcu\n18. avgusta 2021. 2 min read\nPredsednik Srbije Aleksandar Vučić razgovarao je danas sa Bogdanom Bukumirićem, koji je pre 18 godina preživeo napad na Pećkoj Bistrici u Goraždevcu, kada su stradali Panta Dakić i Ivan Jovović.\n„Bogdan Bukumirić je čovek kojeg su Albanci, pre 18 godina, nedaleko od Goraždevca, teško ranili, istovremeno ubivši dvojicu njegovih drugara Panteliju i Ivana. Ubijeni su i ranjeni samo zato što su pripadali srpskom rodu“, napisao je Vučić na Instagramu.\nSrpski predsednik je podsetio da je tada 15.godišnji dečak, Bogdan, pogođen sa osam metaka, a Albanci i Međunarodna zajednica nikada nisu pronašli one koji su taj gnusni zločin počinili.\n“I ne samo to, i zvanično su obustavili istragu i svaku potragu za onima koji su ubili i ranili srpsku decu”, naveo je Vučić.\nVučić je dodao i da Bogdan već godinama pokušava da se skući i da kao predsednik Srbije veruje da ću imati snage, da mu na neki način, u tome pomogne.\n“Obećao sam Bogdanu da ću razgovarati sa predstavnicima svih naših nadležnih organa da ponude dodatne nagrade za bilo kakva saznanja o jezivom zločinu sa Bistrice i da se potraga za zločincima ne prekida nikada, te da ubice znaju da dok su živi neće imati mira“, poručio je predsednik Srbije.\nU Goraždevcu su 13. avgusta 2003. godine nepoznati počinioci pucali su iz automatskog oružja na grupu srpske dece dok su se kupala na reci Bistrici i ubili dvanaestogodišnjeg Panta Dakića i devetnaestogodišnjeg Ivana Jovovića, a ranjeni su Bogdan Bukumirić, Marko Bogićević, Đorđe Ugrenović i Dragana Srbljak.\nTags: Aleksandar Vučić zločin u Goraždevcu Srbija će ponuditi dodatne nagrade da se pronađu oni koji su počinili zločin\nPrevious Goran Bregović nastupa 22. avgusta na festivalu piva u Korči\nNext Petar Petković u dvodnevnoj poseti KiM; Sutra u 12 sati u Gračanici


14 Jan 2021, 9:44 Beograd RTS Elena Marjanović\nSvi koji su se prošle godine opredelili za petomesečno odlaganje plaćanja poreza i doprinosa, dobili su od Poreske uprave obaveštenje da otplata počinje 10. februara, uz podelu duga na 24 rate. Sa porezom na dobit i i na prihode od samostalnih delatnosti, u prošloj godini traženo je ukupno odlaganje poreskih obaveza od 130 milijardi dinara.\nOko 148 hiljada preduzeća i onih koji samostalno obavljaju delatnost, u svom sandučetu na portalu Porske uprave dobili su obaveštenja sa detaljnim planom otplate. Iako je samo za poreze i doprinose traženo odlaganje plaćanja 115 milijardi dinara, u reprogram je ušao manji iznos.\nPomoćnik direktora Poreske uprave Saša Dulić kaže da je reprogramirano oko 78 milijardi dinara duga, razlika koja se javlja je u tome što je određeni broj poreskih obveznika, svoje obaveze izmirio u celosti ili delimično, a jedan manji broj poreskih obveznika je ispao zbog nepoštovanja odredbi iz uredbe. Najčešći razlog je otpuštanje radnika, a jedan broj firmi je zbog zatvaranja izgubio šansu za reprogram duga. Oni koji će ga vraćati na rate kažu da neće biti lako plaćati tekuće i obaveze dospele iz prošle godine. "Dobili smo i dobar nagoveštaj od predsednika da država i dalje ima nameru da pomaže privredi, ne onoliko izdašno kao prošle godine, ali, opet značajno, posebno u onim oblastima u kojima je došlo do velikog pada prihoda ili nemogućnosti rada", naglašava predsednik Unije poslodavaca Srbije Nebojša Atanacković. Prema Uredbi rata otplate poreskog duga ne može biti manja od hiljadu dinara, zbog toga je u nekim slučajevima rok otplate i kraći od 24 rate. "Svi oni koji ne budu svoje obaveze izmirivali tačno na vreme, njihov dug će dospeti u celosti i oni će u skladu sa zakonom biti tretirani kroz redovnu i prinudnu naplatu", ukazuje Saša Dulić. Sredinom godine, kada stignu konačne prijave poreza na dobit, počeće i otplata tog poreza, nadležni procenjuju da je reč o iznosu od oko 17 miijardi dinara.\nPKS podržala predlog da se ukine PDV na donacije hrane\n11 Dec 2020, 9:58\nPredlog članice Koalicije za dobročinstvo da se ukine PDV na donacije hrane koja je pred istekom roka trajanja, podržala…\nLPA podseća da platite porez do 15. novembra\n10 Nov 2020, 13:20\nLokalna poreska administracija podseća građane da 15. novembra ističe rok za uplatu 4. dela godišnjeg poreza na imovinu…\nRok za plaćanje druge rate poreza na imovinu 15. maja\nPorez na imovinu…


Ublažavanje klimatskih promena kroz unapređenje stambenog grejanja na Zapadnom Balkanu – RES fondacija\nJan 1, 2021 #EnergetskaEfikasnost, #EnergetskaTranzicija, #EnergetskoSiromaštvo\nJanuar 2021-Decembar 2021\nProjekat Smarter Stoves Partnership doprinosi smanjenju emisije ugljenika i crnog ugljenika iz pojedinačnih uređaja za stambeno grejanje širom Zapadnog Balkana uspostavljanjem regionalne platforme za zamenu neefikasnih peći i mobilisanjem donosilaca odluka, međunarodnih finansijskih institucija i razvojnih partnera.\nU okviru ovog projekta, sakupljamo i obrađujemo informacije i izvodimo ciljane analize i procene kako bismo ponudili mnoštvo alternativa trenutnim praksama grejanja na Zapadnom Balkanu, i to:\n(A) Tehnologije, i\n(B) Finansijske i implementacione šeme\ndok uzimamo u obzir potrebe najugroženijeg dela stanovništva, primarno izloženog energetskom siromaštvu.\nNajzad, naš projekat nazivamo\nzato što prepoznajemo da buduća šema zamene ne može biti uspešna ukoliko ne ujedini ključne stejkholdere širom nekih tradicionalnih demarkacionih linija, kao što su:\ni) lokalni, regionalni, nacionalni i međunarodni donosioci odluka o javnim politikama;\nii) javni sektor ili vlada, privatni ili biznis sektor; sektor civilnog društva ili NVO i finansijski sektor ili banke i međunarodne finansijske institucije;\niii) ekonomija, javne finansije, energetika, životna sredina, socijalna zaštita i usluge podrške za siromašne i marginalizovane, zdravstvo, stanovanje i drugi sektorski donosioci odluka i povezani stejkholderi;\niv) šest zemalja Zapadnog Balkana koje su se ugovorom obavezale Energetskoj zajednici.\nVerujemo da postoji prostor za hitne akcije za poboljšanje održivosti prakse grejanja u celom regionu. Za uspeh u smanjenju emisije PM čestica iz individualnih ložišta na Zapadnom Balkanu potrebna je koordinisana akcija brojnih stejkholdera sa različitih nivoa. Svest o ovom pitanju značajno je porasla u poslednjih nekoliko meseci. Svi akteri su do sada svesni izazova. Pravo je vreme za uključivanje u aktivnosti stvaranja konsenzusa koje omogućavaju osmišljavanje i primenu rešenja.\nPrikupljanje i obrada vrednih podataka i izvođenje ciljanih analiza i procjena koje omogućavaju različite tehnologije, finansijske šeme i alternative trenutnoj praksi grejanja, uzimajući u obzir potrebe najugroženije populacije, prvenstveno izložene energetskom siromaštvu, neophodni su koraci u procesu uspešne borbe protiv zagađenja vazduha na Zapadnom Balkanu.\nDalje, razumevanje alternativa za grejanje iz perspektive njihove efikasnosti, ekoloških standarda, troškova tokom životnog veka i životnog ciklusa, nivelisanih troškova isporučene toplote, kao i iz perspektive dostupnosti tržišta za obe tehnologije i prateće usluge ključni je preduslov za ubrzano usvajanje savremenih standarda.\nIz javne perspektive, takođe je kritično razumeti implikacije masovnih shema zamene na zaposlenost, sigurnost i priuštivost snabdevanja energijom, bilans tekućеg računa i bilans spoljne trgovine.\nNeophodan je i uvid u korisničku perspektivu, a podobnost različitih tehnologija bi trebalo sagledati i iz socio-demografske perspektive regiona kao celine, pritom uvažavajući razlike između pojedinačnih zemalja gde je to neophodno.\nRazumevanje uslova gradnje i sagledavanje tehnologija iz perspektive ukupnog fonda zgrada je još jedan važan faktor za razmatranje prilikom donošenja pojedinačnih ili kolektivnih odluka o zameni uređaja za grejanje.\nNajzad, potrebna je profesionalna i informisana komunikacija kako bi se olakšao proces stvaranja konsenzusa i zalagalo da relevantne nacionalne i regionalne institucije prepoznaju potrebe i nužnosti, kao i osetljivost pitanja energetskog siromaštva među ugroženim grupama.